KOMUNIKAZZJONI TAL-KUMMISSJONI ABBOZZI TAL-PJANIJIET BAĠITARJI 2014 TAŻ-ŻONA TAL-EURO: VALUTAZZJONI KUMPLESSIVA TAS-SITWAZZJONI U L-PROSPETTI BAĠITARJI /* COM/2013/0900 final */





Sommarju Eżekuttiv Bi tweġiba għall-isfidi fiskali tal-kriżi u skont il-governanza ekonomika rinfurzata, il-Kummissjoni u l-Istati Membri qed isegwu strateġija fiskali differenzjata, skont l-isfidi speċifiċi tal-pajjiż. Din il-ħarifa, għall-ewwel darba, l-Istati Membri taż-żona tal-euro preżentaw abbozzi tal-pjanijiet baġitarji lill-Kummissjoni, sabiex jingħataw opinjoni dwar jekk il-pjanijiet baġitarji tagħhom għas-sena d-dieħla humiex konformi mal-obbligi tagħhom skont il-Patt ta’ Stabbiltà u Tkabbir (PST). Sad-data tal-għeluq tal-15 ta’ Ottubru, l-Istati Membri kollha taż-żona tal-euro li mhumiex isegwu programm ta’ aġġustament makroekonomiku preżentaw l-abbozz tal-pjanijiet baġitarji tagħhom għall-2014. Il-Kummissjoni vvalutathom u qed tipprovdi lill-Istati Membri b’opinjoni fuq kull pjan. Huwa ta' inkoraġġament li ma nstab l-ebda abbozz ta' pjan baġitarju f’nuqqas serju ta’ konformità mal-obbligi tal-PST u li mhuwiex neċessarju li jintalbu pjanijiet baġitarji riveduti. Madankollu, f’diversi każijiet, il-Kummissjoni ssib raġunijiet għal kritika sostanzjali u tistieden lill-Istati Membri konċernati biex iqisu l-opinjoni tagħha meta jiffinalizzaw il-baġits tal-2014. Il-Kummissjoni waslet għall-konklużjonijet li ġejjin: 1. Għal żewġ pajjiżi (l-Estonja u l-Ġermanja), l-abbozzi tal-pjanijiet baġitarji jinstabu li huma konformi mad-dispożizzjonijiet tal-PST. 2. Għal tliet pajjiżi (Franza, il-Pajjiżi l-Baxxi u s-Slovenja) l-abbozzi tal-pjanijiet baġitarji jinstabu li huma konformi iżda mingħajr ebda marġini għall-possibbiltà ta' stunazzjoni, minħabba li dan ipoġġi f'riskju l-korrezzjoni tad-defiċit eċċessiv. Il-Kummissjoni tistieden lill-awtoritajiet biex jimplimentaw il-baġit b’mod rigoruż. 3. Għal tliet pajjiżi (il-Belġju, l-Awstrija, is-Slovakkja), l-abbozzi tal-pjanijiet baġitarji jinstabu li huma ġeneralment konformi. Filwaqt li l-pajjiżi huma fit-triq it-tajba biex jikkoreġu d-defiċits eċċessivi tagħhom sal-iskadenza tal-2013, il-pjanijiet tagħhom jistgħu jirriżultaw f’xi devjazzjoni mill-perkors ta’ aġġustament lejn l-objettiv baġitarju ta’ terminu medju (OTM). Il-Kummissjoni tistieden lill-awtoritajiet biex jiżguraw konformità sħiħa mal-PST fil-proċess baġitarju nazzjonali. 4. Għal ħames pajjiżi (Spanja, l-Italja, il-Lussemburgu, Malta, il-Finlandja), l-abbozzi tal-pjanijiet baġitarji joħolqu riskju ta’ nuqqas ta’ konformità. Għal Spanja u Malta, il-pjanijiet fihom riskji fir-rigward tal-konformità mar-rakkomandazzjonijiet tal-proċedura dwar id-defiċit eċċessiv (PDE). Għall-Italja hemm riskju li bil-pjanijiet attwali fl-2014 tkun tista' tinkiser ir-regola tat-tnaqqis tad-dejn. Għal-Lussemburgu u l-Finlandja hemm riskju ta’ devjazzjoni sinifikanti mill-perkors ta’ aġġustament lejn l-objettiv baġitarju fuq terminu medju. Il-Kummissjoni tistieden lill-awtoritajiet biex jieħdu l-miżuri meħtieġa fil-proċess baġitarju nazzjonali biex jiżguraw li l-baġit tal-2014 ikun konformi bis-sħiħ mal-PST u notevolment biex jiġu indirizzati r-riskji identifikati fil-valutazzjoni. 5. Għaż-żona tal-euro fis-sħuħija tagħha, id-dejn pubbliku huwa mistenni li jistabbilizza. L-isforzi kbar ta’ konsolidazzjoni implimentati matul is-snin li għaddew issa qed iħallu l-frott. Bl-għajnuna tal-irkupru li beda jseħħ, il-medja tal-bilanċ nominali tal-baġit hija mistennija tinżel taħt il-valur ta’ referenza ta’ 3 % tal-PDG. Dawk il-pajjiżi li qed jiffaċċjaw l-akbar sfidi fiskali qed jippjanaw li jimplimentaw l-akbar sforzi ta’ konsolidazzjoni, u dan juri ċertu grad ta’ differenzjar skont l-ispazju fiskali. Madankollu, żewġ Stati Membri biss laħqu l-OTM tagħhom, u dan jimplika li hemm bżonn ta’ aktar konsolidazzjoni. 6. Skont il-pjanijiet, l-isforz fiskali aggregat, kif espress bil-bidla fil-bilanċ tal-baġit aġġustat ċiklikament nett minn miżuri ta’ darba u temporanji, is-sena d-dieħla se jkun jammontaw għal ¼% tal-PDG. Filwaqt li l-isforz fiskali baxx jista' jindika reazzjoni kumplessiva insuffiċjenti għall-isfidi fiskali taż-żona tal-euro, il-bilanċ strutturali jista' jissottovaluta s-somma totali tal-miżuri fiskali minħabba reazzjoni inqas minn normali għad-dħul mit-tkabbir ekonomiku u minħabba r-rata attwali baxxa ta’ tkabbir fil-produzzjoni potenzjali f’perspettiva ta’ terminu medju. 7. Hija meħtieġa aktar riforma strutturali biex jissaħħu s-sisien tat-tkabbir sostnut. L-Istati Membri għandhom isostnu l-istrateġija tagħhom lejn finanzi pubbliċi sodi b'riformi strutturali. Ħames pajjiżi taż-żona tal-euro li rċevew rakkomandazzjonijiet riveduti tal-PDE aktar kmieni fl-2013 sottomettew Programmi ta’ Sħubija Ekonomika (PSE) li jispjegaw ir-riformi fiskali strutturali li għandhom isostnu korrezzjoni dejjiema tad-defiċits tagħhom. B’mod ġenerali, il-PSE juru progress fir-rigward tat-titjib tal-oqfsa fiskali nazzjonali, riżultati mħallta fir-rigward tar-riforma tat-taxxi u riformi sostanzjali fis-sistemi tal-pensjonijiet u tas-saħħa, għalkemm mhux fil-pajjiżi kollha. 8. Il-pjanijiet baġitarji għadhom mhux qed jagħtu biżżejjed attenzjoni lill-kompożizzjoni tal-konsolidazzjoni fiskali. B’mod partikolari, ix-xejra ġenerali ta’ tnaqqis fin-nefqa kapitali pubblika osservata f’dawn l-aħħar ftit snin, waqt li qed tistabilizza ruħha, mhijiex qed tiġi invertita. Fi strateġija ta’ konsolidazzjoni mfassla tajjeb huwa importanti li jkun hemm xi ftit tal-attenzjoni fuq it-trażżin tal-infiq, speċjalment fejn is-setturi tal-gvern huma relattivament kbar. Il-kontinwità fil-progress flimkien ma’ finanzi pubbliċi sodi għandha tkun sostnuta minn miżuri strutturali favur it-tkabbir. Werrej I. Introduzzjoni 5 II. Ħarsa ġenerali lejn l-Abbozzi tal-Pjanijiet Baġitarji 6 III. Sejbiet aggregati ewlieni 11 Tabella 2 Tabella ġenerali tal-aggregati ekonomiċi u baġitarji (ŻE-13) għall-2013 u l-2014. 11 I. Introduzzjoni Matul l-aħħar snin ġie implimentat titjib sinifikanti fil-governanza ekonomika tal-UE, li issa qed jagħmel possibbli ċiklu annwali koerenti tal-politika baġitarja fl-Ewropa, b’passi ulterjuri għaż-żona tal-euro. Fl-ewwel nofs ta’ dan iċ-ċiklu fir-rebbiegħa, is-Semestru Ewropew, l-Istati Membri taż-żona tal-euro jifformulaw il-politiki fiskali tagħhom għal terminu medju fil-Programmi ta’ Stabbiltà, li l-Kummissjoni tivvaluta skont id-dispożizzjonijiet tal-Patt ta’ Stabbiltà u Tkabbir. Fuq il-bażi ta’ rakkomandazzjonijiet mill-Kummissjoni, il-Kunsill indirizza rakkomandazzjonijiet lill-Istati Membri, li jkopru l-politika fiskali u r-riformi strutturali. Fit-tieni nofs tas-sena, l-Istati Membri jkunu mistennija jimplimentaw il-politiki li jkunu ftiehmu flimkien. Bil-għan li jiġi żgurat il-funzjonament xieraq tal-unjoni ekonomika u monetarja, din il-ħarifa għall-ewwel darba, l-Istati Membri taż-żona tal-euro sottomettew l-abbozzi tal-pjanijiet baġitarji tagħhom (DBPs) għas-sena li ġejja lill-Kummissjoni u lill-Grupp tal-Euro. Dawn il-pjanijiet jiġbru fil-qosor il-kontenut tal-abbozzi baġitarji li l-gvernijiet ikunu ssottomettew lill-parlamenti nazzjonali. B'rispett tal-iskeda ta’ żmien komuni, tlettax-il Stat Membru taż-żona tal-euro bagħtu l-abbozz tal-pjanijiet baġitarji tagħhom lill-Kummissjoni sal-15 ta’ Ottubru[1]. L-erba’ pajjiżi taż-żona tal-euro taħt programm ta’ aġġustament makroekonomiku mhumiex obbligati jissottomettu pjan, peress li l-programm diġà tipprovdi għal monitoraġġ fiskali mill-qrib. Il-Kummissjoni tipprovdi opinjoni fuq kull pjan u tivvaluta jekk il-kontenut tiegħu huwiex konsistenti mal-obbligi tal-pajjiż fir-rigward tal-Patt ta’ Stabbiltà u Tkabbir. Tipprovdi wkoll valutazzjoni kumplessiva tas-sitwazzjoni u l-prospetti baġitarji fiż-żona tal-euro fis-sħuħija tagħha. Dawn l-opinjonijiet jipprovdu parir politiku indipendenti għall-parlamenti nazzjonali, matul il-proċess baġitarju iżda b'rispett lejn l-awtonomija baġitarja tagħhom, u għandhom jgħinu biex tiġi vvalutata aħjar il-konformità tal-abbozzi baġitarji mal-impenji skont ir-regoli fiskali komuni. Huwa fl-interess tal-Istati Membri li jqisu dawn l-opinjonijiet, peress li mill-2011, il-Patt ta’ Stabbiltà u Tkabbir imsaħħaħ beda jipprevedi sanzjonijiet aktar stretti u bikrija f’każ li l-iżviluppi baġitarji jkunu jiksru d-dispożizzjonijiet tal-Patt ta’ Stabbiltà u Tkabbir. Il-governanza ekonomika rinfurzata issa tipprevedi għodda komprensiva biex tiġi indirizzata l-politika ekonomika u baġitarja kif il-kwistjoni ta’ interess komuni hija maħsuba fit-Trattat. F’Lulju 2013, il-Kunsill stieden lill-Grupp tal-Euro[2] biex jimmonitorja u jikkoordina l-politiki fiskali tal-Istati Membri taż-żona tal-euro u qagħda fiskali aggregata taż-żona tal-euro fis-sħuħija tagħha biex jiġi żgurat li tiffavorixxi t-tkabbir u politika fiskali differenzjata. Għal dan l-għan, stiednet lill-Eurogroup biex jiddiskuti l-opinjonijiet tal-Kummissjoni tal-abbozzi tal-pjanijiet baġitarji ta’ kull Stat Membru taż-żona tal-euro, u s-sitwazzjoni u l-prospetti baġitarji fiż-żona tal-euro fis-sħuħija tagħha abbażi tal-valutazzjoni kumplessiva mill-Kummissjoni tal-abbozzi tal-pjanijiet baġitarji u l-interazzjoni tagħhom. Il-koordinazzjoni għandha tikkontribwixxi għall-iżgurar li l-pass tal-konsolidazzjoni fiskali huwa differenzjat skont is-sitwazzjoni fiskali u ekonomika tal-Istati Membri taż-żona tal-euro bl-aġġustament baġitarju definit f’termini strutturali, f’konformità mal-Patt ta’ Stabbiltà u Tkabbir, u li jippermetti l-istabilizzaturi awtomatiċi jiffunzjonaw flimkien mal-pjan ta’ aġġustament u li, fid-dawl tat-tisħiħ tal-kredibbiltà tal-politika fiskali fuq terminu medju, il-konsolidazzjoni fiskali tkun sostnuta minn taħlita kumplessiva effiċjenti u favur it-tkabbir ta’ nefqa u dħul u minn riformi strutturali xierqa li jtejbu l-potenzjal tat-tkabbir ekonomiku. II. Ħarsa ġenerali lejn l-Abbozzi tal-Pjanijiet Baġitarji L-opinjoni tal-Kummissjoni dwar l-abbozzi tal-pjanijiet baġitarji tiffoka fuq il-konformità mad-dispożizzjonijiet tal-Patt ta’ Stabbiltà u Tkabbir u mar-rakkomandazzjonijiet maħruġa abbażi tiegħu. Għall-Istati Membri bi PDE, l-opinjoni tal-Kummissjoni tivvaluta jekk il-korrezzjoni tad-defiċit eċċessiv hijiex fid-direzzjoni t-tajba. Għall-Istati Membri taż-żona tal-euro li huma fil-parti preventiva tal-Patt ta’ Stabbiltà u Tkabbir, jiġifieri mhux fil-Proċedura ta’ Defiċit Eċċessiv, il-progress lejn l-objettiv fuq terminu medju huwa vvalutat sabiex jiġi ddeterminat jekk huwiex konformi mar-rekwiżiti tal-PST u mar-rakkomandazzjonijiet speċifiċi għall-pajjiżi li ġew indirizzati lill-Istati Membri f’Lulju. Il-valutazzjoni hija bbażata fuq il-Previżjoni tal-ħarifa 2013 tal-Kummissjoni. It-tabella 1 tiġbor fil-qosor l-valutazzjonijiet tal-pajjiżi individwali "DBPs" mill-opinjonijiet tal-Kummissjoni maħruġa fil-15 ta’ Novembru flimkien mal-valutazzjoni tal-progress fir-riformi fiskali. Il-Kummissjoni tista’ titlob is-sottomissjoni ta’ abbozz tal-pjan baġitarju rivedut meta tidentifika nuqqas ta' konformità partikolarment serju mal-obbligi ta’ politika baġitarja stipulati fil-PST fil-pjanijiet oriġinali. Dan ikun il-każ meta l-implimentazzjoni tal-abbozz tal-pjan baġitarju tpoġġi l-istabbiltà finanzjarja tal-Istat Membru konċernat f’riskju, fejn ikun hemm ir-riskju li jiġi pperikolat il-funzjonament korrett tal-unjoni ekonomika u monetarja, jew fejn ikun jinvolvi infrazzjoni sinifikanti ovvja tar-rakkomandazzjonijiet adottati mill-Kunsill skont il-PST. Il-valutazzjoni tal-Kummissjoni ma sabet l-ebda abbozz ta’ pjan baġitarju f’nuqqas serju ta’ konformità. Madankollu, diversi fil-pjanijiet preżentati jagħtu lok għal tħassib. Sabiex tkun tista' ssir valutazzjoni komparattiva, il-valutazzjoni tal-abbozzi tal-pjanijiet baġitarji hija miġbura fil-qosor għal kategoriji wiesgħa (Tabella 1). Dawn huma: Konformi: skont il-previżjoni tal-Kummissjoni tal-ħarifa 2013, ma hemmx bżonn li l-pjanijiet baġitarji jiġu adattati fil-proċedura baġitarja nazzjonali biex tiġi żgurata l-konformità mar-regoli tal-PST Konformi mingħajr marġini: skont il-previżjoni tal-Kummissjoni tal-ħarifa 2013, il-DBP ser jiżgura l-konformità mar-rekwiżiti tal-PST bl-eżatt. Filwaqt li l-Kummissjoni mhijiex tistieden lill-awtoritajiet biex jieħdu miżuri addizzjonali fi ħdan il-proċess baġitarju nazzjonali, il-baġit għandu jiġi implimentat b’mod rigoruż. Jekk isseħħu xi stunazzjonijiet vis-a-vis il-pjanijiet, l-Istati Membri konċernati jkunu fir-riskju li ma jikkonformawx mar-regoli tal-PST. Ġeneralment konformi: Tikkonċerna lill-Istati Membri li skont il-previżjoni tal-ħarifa 2013 tal-Kummissjoni mhux ser jagħmlu l-aġġustament meħtieġ mill-PST lejn l-OTM tagħhom. Jekk din is-sitwazzjoni tippersisti matul is-snin, dan jista’ jwassal biex l-Istat Membru konċernat jitqiegħed fil-proċedura ta' devjazzjoni sinifikanti tal-fergħa preventiva. Il-Kummissjoni għalhekk tistieden lill-awtoritajiet biex jieħdu l-miżuri meħtieġa fil-proċess baġitarju nazzjonali biex jiżguraw li l-baġit tal-2014 ikun konformi bis-sħiħ mal-PST. Riskju ta' nuqqas ta' konformità: Skont il-previżjoni tal-Kummissjoni tal-ħarifa 2013, il-DBP x'aktar li mhux jiżgura l-konformità mar-rekwiżiti tal-PST. Il-Kummissjoni għalhekk tistieden lill-awtoritajiet biex jieħdu l-miżuri meħtieġa fil-proċess baġitarju nazzjonali biex jindirizzaw ir-riskji identifikati mill-Kummissjoni fil-valutazzjoni tagħha tal-abbozz tal-pjan baġitarju biex jiżguraw li l-baġit tal-2014 ikun konformi mal-PST. Tabella 1: ħarsa ġenerali tal-opinjonijiet individwali tal-Kummissjoni fuq l-Abbozzi tal-Pjanijiet Baġitarji Pajjiż || Il-konformità kumplessiva tal-Abbozz tal-Pjan Baġitarju mal-Patt ta’ Stabbiltà u Tkabbir || Il-konformità kumplessiva mar-riformi fiskali-strutturali ssuġġeriti fir-Rakkomandazzjonijiet Speċifiċi għall-Pajjiżi (RSP) tal-2013 Il-konklużjoni kumplessiva bbażata fuq il-Previżjoni tal-ħarifa 2013 tal-Kummissjoni || Il-konformità mal-Proċedura ta’ Defiċit Eċċessiv fl-2013/2014 || Il-konformità mar-rekwiżiti tal-Fergħa Priventiva fl-2014 || Il-konklużjoni kumplessiva dwar il-progress fir-riformi fiskali-strutturali || Il-progress fir-riformi individwali b’reazzjoni għall-parti strutturali tar-RSP fiskali minn Ġunju 2013 BE || Ġeneralment konformi || Korrezzjoni dejjiema tad-defiċit eċċessiv fl-2013 || Xi devjazzjoni mill-perkors ta’ aġġustament lejn l-OTM || Progress limitat || Azzjoni limitata: Arranġamenti espliċiti ta' koordinazzjoni bejn il-livelli federali u sottofederali DE || Konformi || m.r. || L-OTM inqabeż || L-ebda progress || L-ebda azzjoni fuq il-partijiet strutturali tar-RSP fiskali EE || Konformi || m.r. || L-OTM milħuq || Xi progress || Progress: Regola tal-bilanċ baġitarju Azzjoni limitata: Regoli u limiti massimi fuq in-nefqa multiannwali ES || Riskju ta' nuqqas ta' konformità || Saru sforzi fiskali fl-2013, f’riskju fl-2014 || m.r. || Xi progress* || Progress: Istituzzjoni fiskali indipendenti; arretrati tas-settur pubbliku; skemi ta' indiċizzazzjoni, sistema tal-pensjonijiet; riforma fl-amministrazzjoni pubblika, infiq fuq is-saħħa. Azzjoni limitata: Analiżi komprenżiva tan-nefqa; analiżi tas-sistema tat-taxxa FR || Konformi mingħajr marġini || Sar sforz fiskali kemm fl-2013 kif ukoll fl-2014 || m.r. || Progress limitat* || Progress: Sistema tal-pensjonijiet Azzjoni limitata: Analiżi tal-infiq; sistema tat-taxxa; diċentralizzazzjoni IT || Riskju ta' nuqqas ta' konformità || m.r. || Konformità mal-valur referenzjarju tad-dejn fl-2013, f’riskju fl-2014 || Progress limitat || Azzjoni limitata: Nefqa pubblika; politika tat-taxxa LU || Riskju ta' nuqqas ta' konformità || m.r. || Devjazzjoni sinifikanti mill-OTM || Xi progress || Progress: Qafas baġitarju għal terminu medju MT || Riskju ta' nuqqas ta' konformità || Mira ewlenija milħuqa fl-2013, sforz fiskali f’riskju kemm fl-2013 u fl-2014 || m.r. || Progress limitat* || Progress: Qafas fiskali; effiċjenza tal-amministrazzjoni pubblika (għadhom jeżistu riskji ta' adozzjoni ta' implimentazzjoni), is-saħħa (infomazzjoni inkonklużiva) Azzjoni limitata: Sistema tal-pensjonijiet NL || Konformi mingħajr marġini || Sar sforz fiskali kemm fl-2013 kif ukoll fl-2014 || m.r. || Xi progress* || Progress: Qafas fiskali; suq tal-proprjetà (implimentazzjoni ta' riformi mgħoddija) Azzjoni limitata: Sistema tal-pensjonijiet; krediti u benefiċċji tat-taxxa AT || Ġeneralment konformi || Korrezzjoni dejjiema tad-defiċit eċċessiv fl-2013 || Xi devjazzjoni mill-perkors ta’ aġġustament lejn l-OTM || Xi progress || Progress: Sistema tal-pensjonijiet; suq tax-xogħol Azzjoni limitata: Rabta tal-benefiċċji tal-pensjoni mal-bidliet fl-istennija tal-għomor; armonizzazzjoni tal-etajiet tal-pensjoni SI || Konformi mingħajr marġini || Sar sforz fiskali kemm fl-2013 kif ukoll fl-2014 || m.r. || Progress limitat* || Progress: Sistema tat-taxxa; qafas fiskali; kura fuq terminu twil Azzjoni limitata: Sistema tal-pensjonijiet SK || Ġeneralment konformi || Korrezzjoni dejjiema f'riskju fl-2014– Sar sforz fiskali || Xi devjazzjoni mill-perkors ta’ aġġustament lejn l-OTM || Progress limitat || Progress: Sistema tat-taxxa (ġbir) Azzjoni limitata: Sistema tal-pensjonijiet; politika tat-taxxa; saħħa; regoli baġitarji FI || Riskju ta' nuqqas ta' konformità || m.r. || Devjazzjoni sinifikanti mill-perkors tal-aġġustament lejn l-OTM, ksur mil-limitu massimu ta’ 60 % fl-2014 || Xi progress || Progress: Effiċjenza tas-settur pubbliku; finanzi tas-settur muniċipali; riforma tal-pensjonijiet Tifsira: m.r.: mhux rilevanti * Dan l-Istat Membru ssottometta Programm ta’ Sħubija Ekonomika. III. Sejbiet aggregati ewlieni Il-finanzi pubbliċi tat-tlettax-il Stat Membru taż-żona tal-euro li ssottomettew abbozz ta’ pjan baġitarju (ŻE-13) tjiebu kumplessivament (Tabella 2). Skont il-pjanijiet nazzjonali, id-defiċit nominali tal-baġit aggregat huwa mistenni jonqos b'0,7 p.p. tal-PDG u jilħaq 2,7 % tal-PDG din is-sena. Din se tkun l-ewwel darba li jaqa’ taħt il-limitu ta’ 3 % tal-PDG mill-2008. Dan kien riżultat ta’ titjib kontinwu fil-pożizzjoni strutturali baġitarja taż-ŻE-13 mill-2011, bil-bilanċ strutturali kumplessiv, skont id-DBPs, mistenni jitjieb b’0,7 p.p. oħra din is-sena. Imbagħad, il-proporzjon tad-dejn mal-PDG taż-ŻE-13 se jkompli jiżdied din is-sena, minkejja li b’ritmu aktar bil-mod, u jilħaq 93,0 % fl-2013. Id-DBPs[3]Il-konklużjonijiet kumplessivi huma soġġetti għal tliet kwalifiki. juru li d-dejn pubbliku qiegħed finalment jistabbilizza ruħu bħala perċentwali tal-PDG fl-2014, minkejja konsolidazzjoni limitata fl-2014. Skont ix-xenarji makroekonomiċi sottostanti d-DPBs, fl-2014 għandu jkun hemm ritorn lejn it-tkabbir, u dan huwa konsistenti mal-previżjoni tal-ħarifa tal-Kummissjoni. Il-medja tad-defiċit nominali taż-ŻE-13 huwa ppjanat li tilħaq 2,3 % tal-PDG fl-2014 (0,4 p.p. inqas mill-2013), b'firxa minn surplus żgħir fil-Ġermanja għal defiċit ta’ 3,6 % fi Franza, 5,8 % fi Spanja u 6,7 % fl-Islovenja[4]Ara t-tabella A1 fl-Anness IV.. L-aktar importanti, il-proporzjon tad-dejn mal-PDG taż-ŻE-13 mistenni jistabbilizza fl-2014 għal madwar 93 % mill-PDG[5]5 – filwaqt li jvarjaw minn 132,7 % fl-Italja, segwit mill-Belġju (100,2 %) u Spanja (98,9 %), għal rata baxxa sa 26,1 % fil-Lussemburgu u 10,0 % fl-Estonja. Tabella 2 Tabella ġenerali tal-aggregati ekonomiċi u baġitarji (ŻE-13) għall-2013 u l-2014. || 2013 || 2014 Programmi ta' stabbilità || Abbozzi tal-Pjanijiet Baġitarji || Previżjoni tal-ħarifa tal-Kummissjoni 2013 || Programmi ta' stabbilità || Abbozzi tal-Pjanijiet Baġitarji || Previżjoni tal-ħarifa tal-Kummissjoni 2013 Tkabbir reali tal-PDG (bidla %) || -0.2 || -0.4 || -0.3 || 1.3 || 1.2 || 1.1 Defiċit nominali (% tal-PDG) || -2.7 || -2.7 || -2.8 || -1.9 || -2.3 || -2.5 ∆ Bilanċ Strutturali (p.p. PDG) || 0.8 || 0.7 || 0.6 || 0.5 || 0.3 || 0.2 Dejn (% tal-PDG) || 92.2 || 93.0 || 92.9 || 91.8 || 93.0 || 93.5 Proporzjon tan-nefqa (% tal-PDG) || 50.4 || 50.0 || 49.8 || 49.1 || 49.5 || 49.6 Proporzjon tad-dħul (% tal-PDG) || 47.7 || 47.2 || 47.1 || 47.1 || 47.2 || 47.1 Għall-2014 l-isforz tal-konsolidazzjoni strutturali fil-DBPs – irriżulta f'bidla pożittiva fil-bilanċ strutturali– ta' 0,3 p.p tal-PDG. Dan huwa inqas minn dak previst mill-Istati Membri fil-Programmi ta’ Stabbiltà tagħhom[6]. Konsistenza bejn il-pjanijiet baġitarji fuq terminu medju stabbiliti fil-Programmi ta’ Stabbiltà u d-deċiżjonijiet ta’ politika fiskali li jinsabu fid-DBPs għall-2014 hija prerekwiżit essenzjali għall-istabbiltà u prevedibbiltà tal-politika fiskali. Minħabba li ħdax-il mit-tlettax-il pajjiż jew qegħdin taħt il-Proċedura ta’ Defiċit Eċċessiv jew għadhom ma laħqux l-OTM tagħhom[7]. L-objettiv ta’ terminu medju (OTM) għall-baġit huwa l-pedament tal-fergħa preventiva tal-Patt ta’ Stabbiltà u Tkabbir, dan jista’ jindika reazzjoni kumplessiva insuffiċjenti għall-isfidi fiskali taż-żona tal-euro. Din il-konklużjoni iżda għandha tkun ikkwalifikata, peress li l-bilanċ strutturali jista' jissottovaluta l-isforz fiskali sottostanti fuq bażi ta’ reazzjoni tad-dħul aktar baxxa min-normal għat-tkabbir ekonomiku u t-tkabbir attwali mrażżan tal-produzzjoni potenzjali f’perspettiva ta’ terminu ta’ żmien medju. Fi ħdan iċ-ċifra kumplessiva ta' 0.3 p.p., il-pajjiżi li qed jiffaċċjaw l-akbar sfidi fiskali, f’termini tad-defiċits tagħhom li jaqbżu t-3 % tal-PDG u l-livelli tad-dejn tagħhom li jinsab sew ’il fuq minn 60 %, qed jippjanaw biex jimplimentaw l-akbar sforzi ta’ konsolidazzjoni, ħaġa li turi ċertu grad ta’ differnzjar. L-aġġustament kumplessiv huwa indikattiv ta’ pożizzjoni fiskali ġeneralment newtrali, li għandha tikkontribwixxi lejn l-irkupru. L-analiżi tad-DBPs tindika li l-pjanijiet ta’ konsolidazzjoni ma jagħtux biżżejjed attenzjoni lill-impatt tal-kompożizzjoni tal-miżuri tal-konsolidazzjoni; ibbilanċjar mill-ġdid lejn aktar miżuri fiskali li jiffavorixxi t-tkabbir ekonomiku għandu jkun possibbli. Ħames pajjiżi taż-żona tal-euro li rċevew rakkomandazzjonijiet riveduti tal-PDE aktar kmieni fl-2013 (Spanja, Franza, il-Pajjiżi l-Baxxi, Malta u s-Slovenja) issottomettew Programmi ta’ Sħubija Ekonomika li jispjegaw ir-riformi fiskali strutturali li beħsiebhom jimplimentaw biex isostnu korrezzjoni dejjiema tad-defiċits tagħhom. Dawn jiffokaw primarjament fuq riformi fiskali. Kumplessivament, il-PSE juru progress fir-rigward tat-titjib tal-oqfsa fiskali nazzjonali, riżultati mħallta fir-rigward tar-riforma tat-taxxi u riformi sostanzjali fis-sistemi tal-pensjonijiet u tas-saħħa, għalkemm mhux fil-pajjiżi kollha. Anness III jippreżenta ħarsa ġenerali aktar dettaljata tal-kontenut tagħhom. F’dik li hija l-kompożizzjoni tal-aġġustament żgħir tas-sena d-dieħla, id-DBPs taż-ŻE-13 juru tnaqqis fil-proporzjon tan-nefqa mal-PDG għall-2014, filwaqt li l-proporzjon tad-dħul mal-PDG għandu jistabbilizza wara li żdied ripetutament mill-2010. Bl-istess mod, il-proporzjon tat-taxxi mal-PDG issa huwa mistenni li jistabbilizza fl-2014 wara żieda kontinwa f'dawn l-aħħar tliet snin. Id-dettalji tal-miżuri inklużi fid-DPBs jindikaw li l-bidliet medji pjanati fil-kompożizzjoni tan-nefqa b'paragun mal-2013 huma pjuttost żgħar[8]Ara g. B’mod partikolari, id-DBPs jipprevedu tnaqqis żgħir fin-nefqa fuq il-kumpens tal-impjegati (-0.2 % tal-PDG), pagamenti soċjali, konsum intermedju u n-nefqa kapitali (b'-0.1 % kull wieħed), filwaqt li n-nefqa fuq is-sussidji se jibqa' stabbli u n-nefqa fuq l-interessi għandha tiżdied bi ftit (b’0,1 %). Għan-nefqa kapitali, l-akbar tnaqqis hu ppjanat fl-Estonja, is-Slovakkja u Franza. Il-fatt li għadha prevista li n-nefqa kapitali se tonqos kemm f’dawn il-pajjiżi u, anke jekk b’mod marġinali, kumplessivament għall-ħames sena konsekuttiva, jista’ jkun f’kontradizzjoni mal-għan li nersqu lejn struttura pubblika tal-infiq aktar favorevoli għat-tkabbir. Miżuri li jikkonċernaw it-tassazzjoni, kif imħabbra fid-DBPs, għandhom iġibu xi tibdil żgħir fil-kompożizzjoni tat-taxxa fiż-ŻE-13. B’mod partikolari, id-dħul mit-taxxi indiretti għandu jiżdied, filwaqt li d-dħul mit-taxxi diretti huwa pprojettat li jonqos, minħabba dħul inqas mit-taxxi kapitali. Konsegwentement, is-sehem tal-kontribuzzjonijiet soċjali għandu jibqa' stabbli f’relazzjoni mal-PDG. Dawn il-bidliet limitati fil-kompożizzjoni tad-dħul, parzjalment minħabba l-implimentazzjoni tar-riformi tat-taxxa f’xi Stati Membri (eż. Franza, il-Pajjiżi l-Baxxi u s-Slovenja), jistgħu jitqiesu li huma aktar favorevoli għat-tkabbir, peress li t-taxxi indiretti, prinċipalment imposti fuq il-konsum, huma mistennija jiżdiedu filwaqt li l-piż tat-taxxa aktar distortiv fuq ix-xogħol u l-kapital huwa mistenni jonqos xi ftit fl-2014. Il-paragun bejn id-DPBs taż-ŻE-13 għall-2014 u l-previżjoni tal-ħarifa tal-Kummissjoni għas-sena d-dieħla tippermetti valutazzjoni tar-riskji possibbli fit-twettiq tal-pjanijiet fiskali tal-Istati Membri. Fuq livell aggregat taż-ŻE-13, l-abbozzi tal-pjanijiet huma ġeneralment skont il-previżjoni tal-Kummissjoni, b’differenza aggregata marġinali ta’ 0,2 p.p. tal-PDG[9]Ara l-grafika A3 u A4 fl-Anness. Id-differenzi bejn id-DPBs u l-previżjoni tal-Kummissjoni tad-defiċit nominali madankollu huma ikbar fil-livell tal-Istati Membri, għal raġunijiet li jvarjaw minn pajjiż għal ieħor. Malta tispikka b’mira iżgħar ta' 1,3 p.p. ta' defiċit nominali għall-2014 milli mbassar mill-Kummissjoni, segwita mill-Belġju u l-Lussemburgu (0,5 p.p.) u l-Awstrija, is-Slovenja, is-Slovakkja u l-Finlandja (0,4 p.p.). Id-differenzi fil-bilanċi strutturali previsti huma l-muturi ewlenin fil-każijiet ta’ Malta u s-Slovakkja. Fl-aħħar nett, l-Estonja hija l-uniku Stat Membru fiż-ŻE-13 fejn il-previżjonijiet tal-Kummissjoni jindikaw defiċit iktar baxx fl-2014 mid-DBP tal-pajjiż innifsu (-0,1 %, meta mqabbel ma' -0,4 %), u ma hemmx differenza fil-previżjonijiet għall-Pajjiżi l-Baxxi. [1] Il-proċedura ta' dan ir-rekwiżit ġdid hija stipulata fir-Regolament (UE) Nru 473/2013 dwar dispożizzjonijiet komuni għall-monitoraġġ u l-valutazzjoni tal-abbozzi tal-pjani baġitarji u l-iżgurar tal-korrezzjoni tad-defiċit eċċessiv tal-Istati Membri fiż-żona tal-euro. Dan huwa wieħed miż-żewġ Regolamenti fl-hekk imsejjeħ Two Pack li daħal fis-seħħ f’Mejju 2013. [2] Ir-Rakkomandazzjoni tal-Kunsill tad-9 ta’ Lulju 2013 dwar l-implimentazzjoni tal-linji gwida ġenerali għall-politika ekonomika tal-Istati Membri li għandhom l-euro bħala l-munita tagħhom (ĠU C 217, 30.7.2013, p. 97). [3] Il-konklużjonijiet kumplessivi huma soġġetti għal tliet kwalifiki. L-ewwel nett, dawn jirriflettu l-pjanijiet ta’ tlettax (ŻE-13) u mhux tal-isbatax-il pajjiżi taż-żona tal-euro. Il-Greċja, l-Irlanda, il-Portugall u Ċipru mhumiex koperti mir-rekwiżit li jissottomettu d-DBPs tagħhom, minħabba programmi ta’ assistenza makroekonomika tagħhom. It-tieni nett, il-Ġermanja, l-Awstrija u l-Lussemburgu (li jammontaw għal 34 % tal-PDG taż-ŻE-13), issottomettew il-pjanijiet tagħhom skont xenarju tal-ebda bidla fil-politika, b'rabta mal-elezzjonijiet nazzjonali. Għal dawn it-tliet pajjiżi, id-DBPs mhumiex gwida ċara għall-intenzjonijiet tal-politika tal-gvernijiet. Fl-aħħar nett, fi ħdan il-medji kumplessivi li dan id-dokument jiffoka fuqhom, hemm differenzi sinifikanti minn pajjiż għall-ieħor, anke f’każijiet fejn dawn mhumiex espliċitament indikati. [4] Ara t-tabella A1 fl-Anness IV. 5 Ara tabella A3 fl-Anness IV. L-Anness II fih analiżijiet tas-sensittività. [6] Konsistenza bejn il-pjanijiet baġitarji fuq terminu medju stabbiliti fil-Programmi ta’ Stabbiltà u d-deċiżjonijiet ta’ politika fiskali li jinsabu fid-DBPs għall-2014 hija prerekwiżit essenzjali għall-istabbiltà u prevedibbiltà tal-politika fiskali. F’dan is-sens, il-paragun tal-miri fiskali taż-ŻE-13 kif ippreżentati fid-DBPs ma’ dawk stabbiliti fil-Programmi ta’ Stabbiltà juri l-konsistenza bejn il-pjanijiet fuq terminu medju tal-Istati Membri u l-baġits annwali tagħhom. Madankollu, wieħed għandu jżomm f’moħħu li xi Stati Membri (fost il-pajjiżi taż-ŻE-13, dan huwa l-każ għall-Belġju, Spanja, Franza, Malta, il-Pajjiżi l-Baxxi u s-Slovenja) li nħarġulhom rakkomandazzjonijiet ġodda fil-kuntest tal-Proċeduri ta' Defiċit Eċċessiv tagħhom f’Ġunju li għadda, kellhom jaġġornaw il-pjanijiet fiskali tagħhom bi tweġiba. [7] L-objettiv ta’ terminu medju (OTM) għall-baġit huwa l-pedament tal-fergħa preventiva tal-Patt ta’ Stabbiltà u Tkabbir. [8] Ara grafika A1 fl-Anness IV. [9] Ara l-grafika A3 u A4 fl-Anness IV. ANNESS I: Il-metodoliġija u s-suppożizzjonijiet sottostanti l-previżjoni ekonomika Ewropew tal-ħafira 2013 Skont l-Artikolu 7(4) tar-Regolament (UE) Nru 473/2013, "Il-metodoloġija u s-suppożizzjonijiet tal-previżjonijiet ekonomiċi l-aktar reċenti tas-servizzi tal-Kummissjoni għal kull Stat Membru, inklużi l-istimi tal-impatt tal-miżuri baġitarji aggregati fuq it-tkabbir ekonomiku, għandhom jiġu annessi mal-valutazzjoni kumplessiva." Il-Previżjonijiet Ekonomiċi Ewropej jinħadmu indipendentament mill-persunal tal-Kummissjoni. Is-suppożizzjonijiet sottostanti l-previżjoni tal-ħarifa tal-Kummissjoni 2013 huma spjegati fid-dokument tal-previżjoni nnifsu[1]. Id-dejta baġitarja sal-2012 kienet ibbażata fuq id-dejta nnotifikata mill-Istati Membri lill-Kummissjoni Ewropea fl-1 ta' Ottubru u vvalidata mill-Eurostat fl-21 ta' Ottubru 2013. L-Eurostat esprima r-riżerva tiegħu dwar il-kwalità tad-dejta rapportata mill-Awstrija, minħabba inċertezzi fuq l-impatt statistiku tal-konklużjonijiet tal-rapport tal-Uffiċċju Federali tal-Awditjar dwar il-Land Salzburg, ippubblikat fid-9 ta' Ottubru 2013. Ir-rapport żvela deffiċjenzi fir-rigward tal-immaniġjar finanzjarju u l-kompletezza tal-kontijiet pubbliċi tal-Land Salzburg. L-implikazzjonijiet statistiċi tal-awditu tad-dejta EDP qed jiġu investigati minn Statistics Austria b'kollaborazzjoni mal-Eurostat, sabiex jiġu kklerifikati l-impatti preċiżi fuq l-2012 kif ukoll fuq is-snin preċidenti. Huwa possibbli li dan se jwassal għal reviżjoni 'l fuq tad-dejn tal-gvern sa nofs punt perċentwali tal-PDG, b'aktar reviżjonijiet żgħar fid-defiċit tal-gvern, abbażi tal-informazzjoni disponibbli fi żmien il-validazzjoni. Għall-previżjoni, miżuri b'sostenn għall-istabbiltà finanzjarja ġew irreġistrati skont id-Deċiżjoni tal-Eurostat tal-15 ta' Lulju 2009[2]. Sakemm ma kienx rapportat mod ieħor mill-Istati Membri konċernati, l-injezzjonijiet kapitali magħrufa f'biżżejjed dettall ġew inklużi fil-previżjoni bħala tranżazzjoni finanzjarja, jiġifieri żieda fid-dejn iżda mhux fid-defiċit. Garanziji mill-Istat fuq obbligazzjonijiet u depożiti bankarji mhumiex inklużi bħala infiq tal-gvern, sakemm ma hemmx evidenza li ġew eżerċitati fiż-żmien meta tlestiet il-previżjoni. Ta' min jinnota, madankollu, li self mogħti lill-banek mill-gvernijiet, jew minn entitajiet oħra klassifikati fis-settur tal-gvern, normalment iżidu d-dejn tal-gvern. Għall-2014 se jitqiesu l-baġits adottati jew preżentati lill-parlamenti nazzjonali kif ukoll kwalunkwe miżura oħra magħrufa f'biżżejjed dettall. Partikolarment l-informazzjoni inkluża fid-DBPs sottomessi sal-15 ta' Ottubru qed tiġi riflessa f'din il-previżjoni. Għall-2015 is-suppożizzjoni ta' 'ebda bidla fil-politika' użata fil-previżjonijiet timplika l-estrapolazzjoni ta' xejriet fid-dħul u l-infiq u l-inkluzzjoni tal-miżuri magħrufa f'biżżejjed dettall. Il-bilanċi tal-amministrazzjoni pubblika li huma relevanti għall-Proċedura ta’ Defiċit Eċċessiv jistgħu jkun kemm xejn differenti minn dawk ippubblikati fil-kontijiet nazzjonali. Id-differenza tikkonċerna saldi skont swaps u ftehimiet tar-rata ta' imgħax forward (FRA). Skont l-ESA95 (emendat mir-Regolament (KE) Nru 2558/2001), flussi relatati ma' swaps u FRA huma tranżazzjonijiet finanzjarji u għalhekk huma esklużi mill-kalkolu tal-bilanċ tal-gvern. Mandankollu, għall-fini tal-proċedura ta' defiċit eċċessiv, dawn il-flussi jiġu rreġistrati bħala nefqa netta ta' interess. L-aggregazzjonijiet Ewropej tad-dejn tal-amministrazzjoni pubblika fis-snin ta' previżjoni 2013-15 huma ppubblikati fuq bażi mhux konsolidata (jiġifieri mhux ikkoreġuti għas-selfiet intergovernattivi). Sabiex tiġi żgurta l-konsistenza tul iż-żmien, id-dejta storika wkoll tiġi ppubblikata fuq l-istess bażi. Għall-2012, dan jimplika proporzjon ta' dejn mal-PDG fiż-żona tal-euro li huwa ta' 2,1 punti perċentwali (1,5 punti perċentwali fl-UE) ogħla mill-proporzjon tad-dejn konsolidat tal-amministrazzjoni pubblika pubblikat mill-Eurostat fl-istqarrija għall-istampa nru 152/2013 tal-21 ta' Ottubru 2013. Il-projezzjonijiet tad-dejn tal-amministrazzjoni pubblika għall-Istati Membri individwali fl-2013‑15 jinkludu l-impatt tal-garanziji lill-EFSF[3], self bilaterali lil Stati Membri oħra, u l-parteċipazzjoni fil-kapital tal-MES kif pjanati fid-data tal-għeluq tal-previżjoni (soġġetti għall-approvazzjoni). Skont il-previżjoni tal-ħarifa tal-Kummissjoni 2013, il-miżuri baġitarji aggregati fl-2014 jammontaw għal ¼% tal-PDG. L-impatt fuq it-tkabbir ta’ din l-istima jista’, fuq terminu qasir, ikun ta' inqas minn ¼%, jiġifieri kompatibbli ma’ pożizzjoni politika fiskali ġeneralment newtrali. Huwa importanti li din l-istima tiġi interpretata b'kawtela: · jekk ma titteħidx azzjoni fuq l-iżbilanċi fiskali jista' jwassal biex jiżdiedu l-fraġilitajiet tal-assi finanzjarji u jwassal għal firxiet u rati tas-self ogħla. L-għażla tal-politika għalhekk mhijiex bejn jekk jittiħdux u jew ma jittiħdux miżuri; · ir-Regolament jimmira lejn li jevalwa l-effett tal-miżuri meħuda fid-DBPs. Għalhekk il-miżuri meħuda u li daħlu fis-seħħ qabel id-DBP mhumiex inklużi fil-valutazzjoni (anki jekk jistgħu jaffettwaw il-previżjoni). · il-miżuri li jidħlu fis-seħħ fl-2014 jikkumpensaw ukoll għall-miżuri eżistenti li għandhom impatt ta' darba fl-2013 – li l-effett tagħhom qiegħed għalhekk jispiċċa – u għax-xejra taż-żieda fin-nefqa li, meta tkun ogħla mit-tkabbir fil-PDG fuq terminu medju, tirriżulta f'espansjoni fiskali minnha nfisha. Il-Kummissjoni tevalwa li l-miżuri ta' darba fil-livell aggregat taż-ŻE għall-2013 huma ta' 0,1% tal-PDG u tevalwa li mingħajr miżuri politiċi x-xejra taż-żieda fl-infiq taż-ŻE-13 hija ta' 0,3%. ANNESS II: Analiżi tas-sensittività Abbażi tal-Artikolu 7 tar-Regolament (UE) Nru 473/2013, "il-valutazzjoni kumplessiva għandha tinkludi analiżijiet tas-sensittività li jipprovdu indikazzjoni tar-riskji għas-sostenibbiltà tal-finanzi pubbliċi f’każ ta’ żviluppi ekonomiċi, finanzjarji jew baġitarji negattivi". Dan l-Anness għalhekk jippreżenta analiżi tas-sensittività tal-iżviluppi tad-dejn pubbliku għal xokkijiet makroekonomiċi possibbli (għat-tkabbir u r-rati tal-interess), billi tuża r-riżultati tal-projezzjonijiet stokastiċi tad-dejn[4]Il-metodoloġija tal-projezzjonijiet stokastiċi tad-dejn pubbliku użati hawn huma ppreżentati fir-Rapport tal-2012 tal-Kummissjoni Ewropea dwar l-Istabbiltà Fiskali, Taqsima 3.3.3.. L-analiżijiet jippermettu li jitkejjel l-impatt possibbli tar-riskji 'l isfel u 'l fuq għat-tkabbir fuq id-dinamiki tad-dejn pubbliku (jispjegaw ukoll l-impatt tagħhom fuq il-komponent ċikliku tal-bilanċ tal-baġit, permezz tal-funzjonament tal-istabbilizzaturi awtomatiċi), kif ukoll l-effetti tal-iżviluppi pożittivi/negattivi fuq is-swieq finanzjarji, li jsarrfu f'kostijiet tas-self orħos/ogħla għall-gvernijiet. Fil-projezzjonijiet stokastiċi l-inċertezza fil-kundizzjonijiet makroekonomiċi futuri tidher fl-analiżi tad-dimaniki tad-dejn pubbliku abbażi ta' xenarju "ċentrali" tal-projezzjonijiet tad-dejn, li jikkorrispondu rispettivament max-xenarju tal-previżjoni tal-Kummissjoni (KE) (previżjonijiet ħarifa 2013) u max-xenarju tal-previżjoni tal-abbozz tal-pjanijiet baġitarji (DBPs) fiż-żewġ partijiet tal-grafika ta' hawn isfel, li tirrapporta r-riżultati taż-ŻE13[5] (fiż-żewġ każijiet issir is-suppożizzjoni tas-soltu tal-ebda bidla fil-politika wara l-orizzont tal-previżjoni)[6]. Jiġu applikati xokkijiet lill-kondizzjonijiet makroekonomiċi (rati tal-interess fuq terminu qasir u fuq terminu twil fuq il-bonds tal-gvern; rata tat-tkabbir) li jkunu ttieħdu b'suppożizzjoni fix-xenarju ċentrali sabiex jinkiseb "konu" (distribuzzjoni) tal-perkorsi possibbli tad-dejn ippreżentati fil-grafika t'hawn taħt. Il-konu jikkorrispondi għal sett wiesa' ta' kundizzjonijiet makroekonomiċi sottostanti possibbli, b'sa 2000 xokk fuq it-tkabbir u r-rati tal-interess simulat. Id-daqs u l-korrelazzjoni tax-xokkijiet tirrifletti l-imġiba storika tal-varjabbli.[7] Id-dinamiki simulati tad-dejn iqisu l-fatt li x-xokkijiet fuq it-tkabbir jirriżultaw ukoll f'"xokkijiet baġitarji", minħabba li l-komponent ċikliku tal-bilanċ tal-baġit jiġi affettwat bl-operat tal-istabbilaturi awtomatiċi. Il-fan charts li jirriżultaw fil-grafika ta' hawn taħt għalhekk jipprovdu informazzjoni probabbilistika dwar id-dinamiki tad-dejn għaż-ŻE13 u jqisu l-okkurrenza possibbli ta' xokkijiet fuq it-tkabbir u r-rati tal-interess ta' daqs u korrelazzjoni li jirriflettu dawk osservati fil-passat. Il-fan charts jirrapportaw il-perkors ipprojettat tad-dejn skont ix-xenarju ċentrali (li fuqu jiġu applikati x-xokkijiet makroekonomiċi) bħala linja miksura, u t-trajjetorja tal-projezzjoni tad-dejn li taqsam f'żewġ nofsijiet is-sett kollu tat-trajjetorji miksub bl-applikazzjoni tax-xokkijiet (il-medjan) bħala linja sewda solida fiċ-ċentru tal-konu. Il-konu nnifsu jkopri 80% tal-possibbiltajiet kollha tal-perkorsi possibbli tad-dejn miksuba bis-simulazzjoni ta' 2000 xokk fuq it-tkabbir u r-rati tal-interess (peress li l'aktar linja baxxa u l-aktar l-linja għolja li jiddelimitaw il-konu jirrappreżentaw l-għaxar u d-disgħin perċentili tad-distribuzzjoni rispettivament), u għalhekk jeskludu mill-erja skura l-perkorsi simulati tad-dejn (20% ta' kollox) li jirriżultaw minn xokkijiet aktar estremi (inqas probabbli), "avveniment tad-denb". L-erjas skuri differenti fil-konu jirrapreżentaw porzjonijiet differenti tad-distribuzzjoni kumplessiva tal-perkorsi possibbli tad-dejn. L-erja bil-blu skur (delimitata mill-erbgħin u s-sittin perċentili) tinkludi l-20% tal-perkorsi kollha possibbli li huma l-eqreb tax-xenarju ċentrali. Fan charts mill-projezzjonijiet stokastiċi tad-dejn pubbliku madwar ix-xenarju tal-previżjoni tal-Kummissjini (KE) u x-xenarju tal-previżjoni tal-Abbozz tal-Pjanijiet Baġitarji (DBPs) || Kemm għax-xenarju tal-KE kif ukoll tad-DBPs, il-fan charts jenfażizzaw probabbiltà ta' 40% li l-proporzjon tad-dejn mal-PDG jkun agħar milli mbassar għall-ŻE13 fl-2014, minħabba l-okkorrenza ta' xokkijiet makroekonomiċi ħżiena[8]. Kemm skont ix-xenarju tal-KE kif ukoll skont dak tad-DBPs, meta jitqiesu kemm ir-riskji 'l isfel kif ukoll 'l fuq tat-tkabbir u tal-kundizzjonijiet tas-suq finanzjarju, iwassal għal dejn fiż-ŻE13 fl-2014 li bejn wieħed u ieħor ikun bejn 91% u 95% tal-PDG bi probabbiltà ta' 80% (peress li l-konu jirrappreżenta 80% tal-possibbiltajiet kollha simulati tal-perkors tad-dejn). Il-konfini ta' fuq u ta' isfel tal-interval tal-proporzjon tad-dejn fl-2014 ikunu kemm kemm ogħla fix-xenarju tal-KE meta mqabbel max-xenarju tad-DBPs, minħabba differenza ta' 0,5 p.p. bejn il-previżjonijiet ċentrali rispettivi li applikaw għalihom ix-xokkijiet (proprozjon ta' dejn ta' 93,5% fix-xenarju tal-UE versus 93,0% fix-xenarju tad-DBPs). Wara l-2014, l-orizzont tad-DBPs attwali, ir-riżultati tas-simulazzjoni juru zieda fid-differenza fil-proporzjonijiet tad-dejn ipprojettati taħt xokk fix-xenarji tal-KE u tad-DBPs. Fi tmiem l-orizzont tal-projezzjonijiet meqjusa fil-fan charts (2018), ikun hemm 50% probabbiltà ta' proporzjon tad-dejn ogħla minn 90% tal-PDG fix-xenarju tal-KE, u 50% probabbiltà ta' proporzjon tad-dejn ogħla minn 88% tal-PDG fix-xenarju tad-DBPs. Id-differenza hija l-aktar minħabba bilanċ strutturali primarju miżmum konstanti fl-aħħar surplus previst fix-xenarju tad-DBPs li hiuwa ogħla meta mqabbel max-xenarju tal-KE li wassal għal tnaqqis akbar ANNESS III: L-implimentazzjoni ta' riformi strutturali: tkabbir aktar b'saħħtu, aktar xogħol u finanzi pubbliċi aktar sodi Ir-riformi strutturali huma fil-qalba tar-rakkomandazzjonijiet tal-politika ekonomika mill-Kummisjsoni Ewropea. · L-ewwel nett, l-implimentazzjoni tagħhom hija kruċjali biex jitħeġġeġ it-tkabbir u x-xogħol, li jikkostitwixxu prijorità strateġika kemm għall-Unjoni Ewropea kif ukoll għall-Istati Membri, u hija parti mill-Istrateġija Ewropea 2020. Barra minn dan, it-teħfif tar-riġiditajiet strutturali jista' jtaffi l-impatt tal-aġġustament ekonomiku fis-seħħ u jħeġġeġ riallokakazzjoni effiċjenti tar-riżorsi, itejjeb il-prodottività u l-prospetti tal-kompetittività. F'dan ir-rigward, l-Istati Membri taż-żona tal-euro, partikolarment dawk vulnerabbli fl-aħħar snin wettqu sett kbir ta' riformi strutturali biex jikkoreġu l-iżbilanċi li akkumulaw fil-passat u jpoġġu l-ekonomija f'direzzjoni ta' tkabbir aktar sostennibbli. Il-momentum tar-riformi huwa partikolarment enerġetiku fiż-żewġ pajjiż indikati fil-Proċedura tal-Iżbilanċ Makroekonomiku bħala li għandhom żbilanċi eċċessivi, jiġifieri Spanja u s-Slovenja, kif ukoll fil-pajjiżi taħt il-programm[9]. Fi Spanja, l-ibbilanċjar mill-ġdid miexi 'l quddiem u dejta riċenti tindika stabbilizzazzjoni tal-ekonomija u tas-settur finanzjarju, imsaħħa b'implimentazzjoni bir-reqqa tal-programm MES tal-2012 għar-rikapitilizzazzjoni tal-istituzzjonijiet finanzjarji. F'dan il-kuntest, kien hemm żieda viżibbli fil-pass tar-riformi mmirati lejn li jiġu indirizzati n-nuqqasijiet strutturali, fil-biċċa l-kbira tagħhom f'konformità mal-impenji eżistenti fis-Semestru Ewropew. L-ewwel nett, ittieħdu miżuri importanti biex tiġi indirizzata s-sostenibbiltà tas-sistema tal-pensjonijiet fuq terminu twil filwaqt li tkompli tiġi kontenuta n-nefqa fuq is-saħħa. It-tieni, diversi inizjattivi li jimmiraw lejn li jtejbu l-kwalità tan-nefqa pubblika u l-effiċjenza tal-amministrazzjoni pubblika (bħal li titnaqqas id-dipendenza fuq il-klawżoli tal-indiċjar fis-settur pubbliku, titnaqqas il-burokrazija jew jiġi stabbilit kunsill fiskali indipendenti) huma mistennija jidħlu fis-seħħ sa mill-2014. It-tielet, tkompli l-ħidma fuq il-modernizzazzjoni u t-tisħiħ tas-servizzi tax-xogħol u biex tingħata spinta lill-politiki attivi fis-suq tax-xogħol (ALMP) kif ukoll l-konnessjonijiet tagħhom ma’ politiki passivi. Ir-raba’, qed jitħejjew diversi inizjattivi mmirati lejn it-titjib tal-ambjent kummerċjali u t-trawwim ta’ kompetizzjoni akbar fis-settur mhux kummerċjabbli; (i) il-liġi dwar il-garanziji tal-unità tas-suq; (ii) l-ewwel abbozz ta' liġi li tirriforma s-servizzi professjonali; (iii) il-liġi dwar l-intraprenditorija li ttejjeb il-qafas għal insolvenza tal-korporattivi u (iv) riforma fis-settur tal-elettriku li tindirizza d-differenza eċċessiv bejn l-ispejjeż regolati li qed jikbru b’pass mgħaġġel u t-tariffi mandatorji għall-konsumaturi aħħarin. Is-Slovenja għamlet progress sinifikanti fir-riformi f’xi oqsma ewlenin tal-politika, b’mod partikolari fil-qasam fiskali u bankarju. Madankollu, ir-riformi f’oqsma oħra jinsabu fi stadju iktar preliminari u l-impatt aħħari tagħhom fuq l-ekonomija se jiddependi ħafna fuq iż-żamma tal-momentum matul il-fażi tal-implimentazzjoni. L-ewwel nett, fir-rigward tal-governanza fiskali u s-sostenibbiltà fiskali fuq terminu twil, qiegħda tiġi abbozzata riforma tal-qafas fiskali, filwaqt li r-riformi tal-kura fit-tul, analiżi tal-infiq, u rivalutazzjoni ta' riformi possibbli fis-sistema tal-pensjonijiet, jinsabu fil-fażi preparatorja. It-tieni nett, rigward miżuri biex jiġi stabbilizzat is-settur bankarju, qed isiru bir-reqqa Analiżi tal-Kwalità tal-Assi u Test tal-Istress, biex b’hekk titwitta t-triq għal ristrutturazzjoni u rikapitalizzazzjoni usa’ tas-settur minħabba ċ-ċessjoni tal-ishma pubbliċi fil-banek domestiċi. It-tielet nett, fil-qasam tas-suq tax-xogħol is-Slovenja riċentement irrevediet li l-leġiżlazzjoni dwar il-protezzjoni tax-xogħol, filwaqt li qed jitqies isirux analiżijiet tal-att tal-paga minima u tax-xogħol tal-istudenti. Ir-raba’, riformi oħra li għandhom l-għan li jtejbu l-kapaċità tal-aġġustament u l-prospetti għat-tkabbir tal-ekonomija qegħdin jitħejjew ukoll, iżda b’xi dewmien. Qed tiġi abbozzata riforma tal-kodiċi tal-insolvenza, li tinkludi dispożizzjonijiet ġodda għal ristrutturar lil hinn mill-qorti. L-emendi proposti fis-Slovenia Sovereign Holding Act iwasslu għal titjib f’termini ta’ governanza, maniġment, u responsabbilizzazzjoni tal-intrapriżi tal-istat. Il-liġi emendata se tkun teħtieġ ukoll lill-awtoritajiet iħejju strateġija bbażata fuq klassifikazzjoni tal-assi pubbliċi, li tiffaċilita l-privatizzazzjoni tal-assi mhux essenzjali. Fl-aħħar nett, it-titjib fl-immaniġġjar tal-każijiet jidher li kellu effett pożittiv fuq l-effiċjenza ġudizzjarja, filwaqt li s-suċċess ta’ proġett pilota se jwassal biex jinfirex mal-pajjiż kollu fl-2014. · It-tieni nett, id-defiċits pubbliċi eċċessivi ħafna drabi jkollhom parti mill-għeruq fid-dgħufijiet strutturali. Għalhekk, il-miżuri baġitarji ta’ spiss ikun jeħtieġu li jseħħu flimkien ma’ riformi strutturali biex tiġi żgurata korrezzjoni dejjiema tas-sitwazzjonijiet ta’ defiċit eċċessiv. F’dan is-sens, mid-dħul fis-seħħ tat-Two Pack, l-Istati Membri li jinsabu fi proċedura ta’ defiċit eċċessiv huma meħtieġa jissottomettu Programm ta’ Sħubija Ekonomika, li huwa pjan direzzjonali għar-riformi strutturali fiskali li huma strumentali biex isseħħ korrezzjoni effettiva u dejjiema tad-defiċit eċċessiv. B’mod partikolari, EPPs għandhom jagħtu dettalji dwar riformi fl-oqsma ta' (i) l-oqfsa fiskali nazzjonali, (ii) it-tassazzjoni, u (iii) is-sistemi tal-pensjonijiet u tas-saħħa. Spanja, Franza, Malta, il-Pajjiżi l-Baxxi u s-Slovenja ssottomettew l-EPPs[10] tagħhom għall-ewwel darba fl-1 ta’ Ottubru 2013. L-istampa aggregata li toħroġ minn dawn l-EPPs fit-tliet oqsma ta’ riforma fiskali strutturali hija deskritta hawn taħt: 1. Riformi mill-qiegħ tal-oqfsa fiskali nazzjonali jinsabu għaddejjin fl-aqwa tagħhom madwar l-Istati Membri kollha fiż-żona tal-euro, xprunati mir-rekwiżiti li jirriżultaw mis-“Six-Pack” (aktar speċifikament id-Direttiva 2011/85/UE dwar l-oqfsa baġitarji), it-“Two-pack” u t-Trattat intergovernattiv dwar l-Istabbiltà, il-Koordinazzjoni u l-Governanza fl-UEM. Fl-isfond ta’ dawn l-isforzi transversali lejn it-tisħiħ tal-arranġamenti tal-governanza fiskali domestika, tlieta minn ħames Stati Membri li ssottomettaw EPP (Spanja, Malta, is-Slovenja) irċevew ukoll rakkomandazzjonijiet dwar il-qafas fiskali bħala parti mir-rakkomandazzjonijiet speċifiċi għall-pajjiż tal-2013 (RSP). Ir-rispons politiku korrispondenti minn dawn it-tliet Stati Membri għandu l-għan li jindirizza elementi prinċipali bħal mhi l-implimentazzjoni ta’ regoli tal-bilanċ tal-baġit strutturali u t-twaqqif ta’ istituzzjonijiet fiskali indipendenti u oqfsa baġitarji għal terminu medju robusti. Il-proċessi tat-teħid ta’ deċiżjonijiet nazzjonali huma fi stadji differenti, ġeneralment bil-mira li jitlestew sal-aħħar tal-2013 jew il-bidu tal-2014. Fiż-żewġ Stati Membri l-oħrajn li fl-2013 ma nħarġulhomx RSP għall-qafas fiskali (Franza, il-Pajjiżi l-Baxxi) ħadu passi konkreti biex itejbu l-oqfsa fiskali tagħhom. L-istabbiliment tal-Kunsill Għoli għall-Finanzi Pubbliċi fi Franza huwa mistenni jkollu impatt sinifikanti fuq l-ippjanar u l-monitoraġġ fiskali, filwaqt li l-att tal-finanzi pubbliċi sostenibbli fil-Pajjiżi l-Baxxi li dieħel fis-seħħ se jankra fis-sod id-dixxiplina baġitarja biex jiżgura konformità mar-rekwiżiti tal-UE. 2. Il-ħames Stati Membri kollha li ssottomettew EPP rċevew RSP dwar it-tassazzjoni. Kumplessivament, l-EPPs jiffokaw fil-biċċa l-kbira fuq riformi fit-taxxa li għaddejjin jew li huma diġà ppjanati, iżda ppreżentaw ukoll miżuri riċenti jew ġodda. B’mod aktar speċifiku, il-Pajjiżi l-Baxxi jenfażizzaw riformi li qed jiġu implimentati bħalissa fl-oqsma tal-akkomodazzjoni u t-taxxa fuq ix-xogħol biex jissodisfaw ir-rakkomandazzjonijiet, iżda li kienu sostanzjalment miftiehma s-sena l-oħra. Malta ppreżentat firxa ta’ riformi biex itejbu l-konformità tat-taxxa u l-governanza b’reazzjoni għar-rakkomandazzjonijiet f’dan il-qasam. Madankollu, ħafna minn dawn il-miżuri ta’ politika jidhru li jirreferu għal riformi fil-passat jew li għadhom għaddejjin, filwaqt li r-RSP li jindirizzaw it-tendenza lejn id-dejn fit-tassazzjoni koporattiva mhuwiex indirizzat espliċitament fil-programm. Is-Slovenja, imbagħad, ippreżentat diversi miżuri fiskali li ġew introdotti riċentement għal skopijiet ta’ konsolidazzjoni bħala parti mill-istrateġija baġitarja l-ġdida (inkluż żieda fil-VAT, l-abolizzjoni ppjanata tat-tnaqqis tas-CIT, iffriżar nominali tal-limiti u l-benefiċċji fil-PIT, u riforma fit-tassazzjoni fuq il-proprjetà) kif ukoll miżuri biex titjieb il-konformità tat-taxxa. Franza qiegħda twettaq bosta riformi b’reazzjoni għar-RSP dwar it-taxxa tagħhom. F’dan il-każ, l-EPP jenfażizza l-introduzzjoni u estensjoni tal-kompetittività u l-kreditu fuq it-taxxa tax-xogħol, flimkien mal-implimentazzjoni ta’ riforma fil-VAT u taxxi ambjentali ġodda. Il-governanza ta’ nefqiet tat-taxxa qed tiġi rriformata, u qed jittieħdu miżuri biex titnaqqas it-tendenza lejn id-dejn fit-tassazzjoni koporattiva. L-EPP ta' Spanja jirreferi prinċipalment għall-analiżi li għaddejja tas-sistema tat-taxxa, li kienet mitluba mir-rakkomandazzjonijiet indirizzati lilha u li hija ppjanata li titlesta sal-aħħar ta’ Frar 2014. Ma huma ppreżentati l-ebda miżuri konkreti li jindirizzaw l-elementi l-oħra tat-tassazzjoni fir-RSPta' Spanja. 3. Bl-istess mod, il-ħames Stati Membri kollha li ssottomettew EPP kienu rċevew RSP dwar il-politiki tal-pensjonijiet u tal-kura tas-saħħa. Tlieta minnhom (Spanja, Franza, il-Pajjiż il-Baxxi) ħadu miżuri konkreti ta’ riforma u bdew il-proċess parlamentari għal leġiżlazzjoni biex jindirizzaw ir-rakkomandazzjonijiet tar-riformi fil-pensjonijiet u biex issaħħu l-istabbiltà tas-sistemi tal-pensjonijiet u, għalhekk is-sostenibbiltà fiskali. It-tnejn l-oħra (Malta, is-Slovenja) għadhom fil-proċess li jifformulaw aktar dawn il-miżuri ta’ riforma. Fejn huwa kkonċernati l-politiki tal-kura tas-saħħa, il-ħames Stati Membri kollha ħadu passi biex jindirizzaw l-effiċjenza tan-nefqa tal-kura tas-saħħa u b’hekk indirizzaw ir-RSP, iżda fi gradi differenti: uħud għandhom pjanijiet relattivament avvanzati (il-pajjiżi l-Baxxi, Franza, Spanja), filwaqt li oħrajn għadhom fl-istadji aktar bikrija tal-proċess ta’ riforma (is-Slovenja, Malta). ANNESS IV: Grafika u Tabelli It-Tabella A1: Miri tad-defiċit nominali tal-gvern (% tal-PDG) għaż-ŻE-13 skont l-Abbozz tal-Pjanijiet Baġitarji (DBP), il-Programmi ta’ Stabbiltà (SP) u l-Previżjoni 2013 tal-Kummissjoni tal-Ħarifa (COM) || 2013 || 2014 Pajjiż || DBP || SP || KUMM || DBP || SP || KUMM BE || -2,5 || -2,5 || -2,8 || -2,1 || -2,0 || -2,6 DE || 0,0 || -0,3 || 0,0 || 0,2 || 0,2 || 0,1 EE || -0,6 || -0,5 || -0,4 || -0,4 || 0,0 || -0,1 ES || -6,8 || -6,3 || -6,8 || -5,8 || -5,5 || -5,9 FR || -4,1 || -3,7 || -4,1 || -3,6 || -2,9 || -3,8 IT || -3,0 || -2,9 || -3,0 || -2,5 || -1,8 || -2,7 LU || -0,9 || -0,7 || -0,9 || -0,5 || -0,6 || -1,0 MT || -2,7 || -2,7 || -3,4 || -2,1 || -2,1 || -3,4 NL || -3,2 || -3,4 || -3,3 || -3,3 || -3,0 || -3,3 AT || -2,3 || -2,3 || -2,5 || -1,5 || -1,5 || -1,9 SI || -5,6 || -7,9 || -5,8 || -6,7 || -2,6 || -7,1 SK || -3,0 || -2,9 || -3,0 || -2,8 || -2,6 || -3,2 FI || -2,2 || -1,9 || -2,2 || -1,9 || -1,3 || -2,3 ŻE-13 || -2,7 || -2,7 || -2,8 || -2,3 || -1,9 || -2,5 Tabella A2: Bidliet fil-bilanċ strutturali (% tal-PDG) għaż-ŻE-13 skont l-Abbozz tal-Pjanijiet Baġitarji (DBP), il-Programmi ta’ Stabbiltà (SP) u l-Previżjoni tal-Ħarifa tal-Kummissjoni 2013(COM) || 2013 || 2014 Pajjiż || DBP || SP || KUMM || DBP || SP || KUMM BE || 1,1 || 1,2 || 0,8 || 0,7 || 0,5 || 0,4 DE || 0,3 || 0,0 || 0,3 || 0,0 || 0,4 || 0,0 EE || -0,5 || -0,5 || -0,4 || 0,6 || 0,7 || 0,5 ES || 1,2 || 1,4 || 1,1 || -0,1 || 0,4 || -0,1 FR || 1,1 || 1,6 || 0,9 || 0,6 || 0,7 || 0,7 IT || 0,5 || 0,9 || 0,6 || 0,1 || 0,4 || 0,1 LU || -0,5 || 0,1 || -0,6 || -0,6 || -0,3 || -0,6 MT || 1,3 || 0,5 || 0,35 || 0,5 || 0,6 || -0,1 NL || 1,4 || 1,0 || 0,6 || 0,2 || -0,1 || 0,4 AT || 0,1 || -0,4 || 0,0 || 0,2 || 0,7 || 0,0 SI || 0,5 || 0,2 || -0,1 || 0,6 || 1,2 || 0,7 SK || 1,3 || 1,2 || 1,7 || -0,1 || 0,5 || -0,8 FI || 0,1 || 0,1 || -0,1 || 0,1 || 0,3 || -0,2 ŻE-13 || 0,7 || 0,8 || 0,6 || 0,3 || 0,4 || 0,2 Tabella A3: Proporzjoni tad-Dejn mal-PDG (% tal-PDG) għaż-ŻE-13 skont l-Abbozz tal-Pjanijiet Baġitarji (DBP), il-Programmi ta’ Stabbiltà (SP) u l-Previżjoni tal-ħarifa tal-Kummissjoni 2103 (KUMM) || 2013 || 2014 Pajjiż || DBP || SP || KUMM || DBP || SP || KUMM BE || 100,0 || 100,0 || 100,4 || 100,2 || 99,0 || 101,3 DE || 79,6 || 80,4 || 79,6 || 76,90 || 77,7 || 77,1 EE || 10,1 || 10,2 || 10,0 || 10,0 || 9,9 || 9,7 ES || 94,2 || 91,4 || 94,8 || 98,9 || 96,2 || 99,9 FR || 93,4 || 93,6 || 93,5 || 95,1 || 94,3 || 95,3 IT || 132,9 || 130,4 || 133,0 || 132,7 || 129,0 || 134,0 LU || 24,9 || 23,8 || 24,5 || 26,1 || 25,9 || 25,7 MT || 73,2 || 74,2 || 72,6 || 73,2 || 74,2 || 73,3 NL || 75,0 || 74,0 || 74,8 || 76,1 || 75,0 || 76,4 AT || 74,6 || 73,6 || 74,8 || 74,0 || 73,0 || 74,5 SI || 63,1 || 61,8 || 63,2 || 65,5 || 63,2 || 70,1 SK || 54,3 || 54,8 || 54,3 || 56,8 || 56,3 || 57,2 FI || 58,3 || 56,3 || 58,4 || 60,7 || 57,3 || 61,0 EA-13 || 93,0 || 92,2 || 92,9 || 93,0 || 91,8 || 93,5 Tabella A4: Tkabbir reali tal-PDG (% tal-PDG) għaż-ŻE-13 skont l-Abbozz tal-Pjanijiet Baġitarji (DBP), il-Programmi ta’ Stabbiltà (SP) u l-Previżjoni tal-ħarifa tal-Kummissjoni 2013 (KUNM) || 2013 || 2014 Pajjiż || DBP || SP || KUMM || DBP || SP || KUMM BE || 0,1 || 0,2 || 0,1 || 1,1 || 1,5 || 1,1 DE || 0,5 || 0,4 || 0,5 || 1,6 || 1,6 || 1,7 EE || 1,5 || 3,0 || 1,3 || 3,6 || 3,6 || 3,0 ES || -1,3 || -1,3 || -1,3 || 0,7 || 0,5 || 0,5 FR || 0,1 || 0,1 || 0,2 || 0,9 || 1,2 || 0,9 IT || -1,8 || -1,3 || -1,8 || 1,1 || 1,3 || 0,7 LU || 1,0 || 1,0 || 1,9 || 2,3 || 2,2 || 1,8 MT || 1,2 || 1,4 || 1,8 || 1,7 || 1,6 || 1,9 NL || -1,3 || -0,4 || -1,0 || 0,5 || 1,1 || 0,2 AT || 0,4 || 1,0 || 0,4 || 1,7 || 1,8 || 1,6 SI || -2,4 || -1,9 || -2,7 || -0,8 || 0,2 || -1,0 SK || 0,8 || 1,2 || 0,9 || 2,2 || 2,9 || 2,1 FI || -0,5 || 0,4 || -0,6 || 1,2 || 1,6 || 0,6 ŻE-13 || -0,4 || -0,2 || -0,3 || 1,2 || 1,3 || 1,1 Tabella A5: Kompożizzjoni tal-konsolidazzjoni fiskali (% tal-PDG) għaż-ŻE-13 skont l-Abbozz tal-Pjanijiet Baġitarji (DBP), il-Programmi ta’ Stabbiltà (SP) u l-Previżjoni tal-ħarifa tal-Kummissjoni 2013 (KUMM) % tal-PDG sakemm mhux speċifikat mod ieħor || 2013 || 2014 SP || DBP || KUMM || SP || DBP || KUMM || || || || || || Proporzjon tad-dħul || 47,7 || 47,2 || 47,1 || 47,1 || 47,2 || 47,1 P.p. bidla b'relazzjoni mas-sena ta’ qabel || 1,1 || 0,6 || 0,5 || -0,6 || 0 || 0 Proporzjon tan-Nefqa || 50,4 || 50,0 || 49,8 || 49,1 || 49,5 || 49,6 P.p. bidla b'relazzjoni mas-sena ta’ qabel || 0,5 || 0,1 || -0,1 || -1,3 || -0,5 || -0,2 Tibdil fil-bilanċ strutturali || 0,8 || 0,7 || 0,6 || 0,4 || 0,3 || 0,2 Grafika A1: Bidliet ippjanati fit-tipi ewlenin ta’ nfiq (% tal-PDG) għall-2014 fiż-ŻE13: Abbozzi tal-Pjanijiet Baġitarji (DBP) versus il-previżjoni tal-ħarifa tal-Kummissjoni 2013 (KUMM) Il-Grafika A2: Bidliet projettati fit-tipi ewlenin ta’ dħul mit-taxxa (% tal-PDG) għall-2014 fiż-ŻE13: Abbozzi tal-Pjanijiet Baġitarji (DBP) versus il-previżjoni tal-ħarifa tal-Kummissjoni 2013 (KUMM) Grafika A3: Paragun ta’ bilanċ nominali tal-gvern (% tal-PDG) kif projettat għall-2014 mill-previżjoni tal-ħarifa tal-Kummissjoni 2013 (KUMM) u fl-Abbozz tal-Pjanijiet Baġitarji (DBP) Grafika A4: Dekompożizzjoni tad-differenza fil-miri ewlenin (% tal-PDG) għall-2014 bejn il-previżjoni tal-ħarifa tal-Kummissjoni 2013 u l-Abbozzi tal-Pjanijiet Baġitarji Il-Grafika A4 turi d-differenzi fit-tibdiliet projettati fid-defiċits nominali tal-Istati Membri kif previst fid-DPBs u kif ipprojettat fil-previżjoni tal-ħarifa 2014, bħala perċentwali tal-PDG. Il-kolonni jirrappreżentaw il-komponenti differenti li għalihom tista’ tiġi attribwita d-differenza kumplessiva. Ġeneralment, il-bidla fil-bilanċ strutturali ppjanata għall-2014 fil-previżjoni tal-ħarifa hija ta' 0,3 % tal-PDG iżgħar mill-bidla prevista fid-DBP. Valur negattiv jindika li l-bidla fid-defiċits tal-amministrazzjoni pubblika hija pprojettata li se tkun iżgħar mill-previżjoni tal-ħarifa tal-Kummissjoni tal-2013 milli mid-DPBs. L-evoluzzjoni ta’ darba hija l-unika l-akbar spjegazzjoni għall-bidla iżgħar fid-defiċit fiskali fil-previżjoni tal-Kummissjoni. Grafika A5: Dekompożizzjoni tad-differenza fil-miri tad-dejn (% tal-PDG) għall-2014 bejn il-previżjoni tal-ħarifa tal-Kummissjoni 2013 u l-Abbozzi tal-Pjanijiet Baġitarji Il-grafika A5 turi d-differenza fl-evoluzzjoni tad-dejn bejn l-2013 u l-2014 kif projettat fil-previżjoni fid-DBPs u fil-previżjoni tal-Kummissjoni rispettivament. Differenza pożittiva tindika li l-projezzjonijiet tad-DBP huma ta' dejn (jew komponent ta’ dejn) ogħla. L-evoluzzjoni differenti hija dekompożta f'kontribuzzjonijiet differenti: effett bażiku, differenza fl-effett valanga (komponent tat-tkabbir tal-interessi), differenza fil-komponent tad-defiċit primarju u differenza fl-aġġustamenti tal-flussi tal-istokk. L-evoluzzjoni tal-aġġustamenti tal-fluss tal-istokk tispjega t-tnaqqis iżgħar fid-dejn fil-previżjoni tal-Kummissjoni. ANNESS V: Valutazzjoni tad-DBP speċifika għall-pajjiżi Pjanijiet konformi mal-obbligi tal-pajjiż skont il-PST L-Estonja kisbet l-objettiv fuq terminu medju ta’ surplus struttural fl-2012 u għandha tippreżerva pożizzjoni fiskali soda li tiżgura l-konformità mal-objettiv fuq terminu medju. Għalkemm il-bilanċ strutturali tal-Estonja ddeterjora temporanjament mill-objettiv ta' terminu medju b’½% tal-PDG fl-2013, id-devjazzjoni mistennija tiġi kkoreġuta sal-2014, skont il-pjan. Id-devjazzjoni mill-objettiv ta' terminu medju fl-2013 hija parzjalment ikkawżata mid-deċiżjoni tal-gvern li jnaqqas d-distribuzzjoni tad-dividend mill-intrapriżi tal-istat fl-2013 u biex iddaħħal distribuzzjonijiet ta’ dividendi addizzjonali fl-2014 u 2015, jiġifieri li jkollhom effett pożittiv fuq il-baġit tal-2014. Kumplessivament, ir-riskji relatati mal-iżviluppi fiskali huma baxxi b'pożizzjonijiet tal-baġit nominali fil-mira qrib il-bilanċ u bl-inqas dejn pubbliku fl-UE (10 % tal-PDG fl-2014). L-abbozz ta’ pjan baġitarju Ġermaniż jipprojetta baġit tal-amministrazzjoni pubblika bilanċjat u li jnaqqas fil-proporzjon tad-dejn mal-PDG fl-2013 u l-2014. Barra minn hekk, f’konformità mar-rekwiżiti tal-fergħa preventiva tal-Patt ta’ Stabbiltà u Tkabbir, il-Ġermanja ssodisfat l-objettiv ta’ terminu medju tiegħu fl-2012 u qed tippjana li tkompli tagħmel hekk fl-2013 u l-2014. Qiegħda wkoll tagħmel progress suffiċjenti lejn konformità mal-kriterju tad-dejn. Dawn il-projezzjonijiet huma ġeneralment konformi mal-Previżjoni tal-Ħarifa tas-servizzi tal-Kummissjoni u kumplessivament jidhru realistiċi. Madankollu, l-abbozz tal-pjan baġitarju kien sottomess mill-gvern federali li wasal biex jispiċċa fuq il-bażi tal-ebda bidla politika. Pjanijiet konformi iżda bl-ebda marġini Għal Franza, il-previżjoni tal-Kummissjoni tipprojetta li, abbażi tal-abbozz tal-pjan baġitarju sottomess, id-defiċit nominali se jkun ogħla minn dak rakkomandat kemm fl-2013 kif ukoll fl-2014. Il-bidla fil-bilanċ strutturali sottostanti d-defiċit nominali projettata hija stmata li hija 0,9 % u 0,7 % tal-PDG għal din is-sena u s-sena li jmiss. Madankollu, meta jiġi kkoreġut għar-reviżjonijiet tal-istimi għat-tkabbir potenzjali tal-PDG u għal nuqqas mhux mistenni fid-dħul mit-taxxa meta mqabbel mal-previżjoni li saret meta saret ir-rakkomandazzjoni tal-Kunsill, l-isforz strutturali jirriżulta li huwa ta' 1,3 % u 0,8 % tal-PDG. Jidher għalhekk li l-isforz strutturali koreġuti huwa konformi mar-rakkomandazzjoni tal-Kunsill bl-eżatt. Il-valutazzjoni hija kkumplimentata minn valutazzjoni tal-miżuri minn isfel għal fuq, li tindika li Franza ħadet miżuri addizzjonali għall-2014 li jammontaw għal ftit inqas minn 1 % tal-PDG. Għalkemm għad hemm riskji sinifikanti għar-riżultat mistenni tal-baġit għall-2013 u l-2014, Franza tista' titqies li ħadet azzjoni effettiva f’konformità mar-rakkomandazzjoni tal-Kunsill tal-21 ta’ Ġunju 2013 biex tikkoreġi d-defiċit eċċessiv sal-2015. Għall-Pajjiżi l-Baxxi, skont il-previżjoni tal-ħarifa tal-Kummissjoni 2013, ir-rekwiżiti tal-EDP għall-2013 jidhru li ntlaħqu kemm fir-rigward tal-miri tad-defiċit nominali u strutturali kif ukoll tal-azzjoni effettiva, f’konformità mar-rakkomandazzjoni tal-Kunsill tal-21 ta’ Ġunju 2013. Għall-2014, id-defiċit nominali hu mbassar li se jibqa’ ogħla mill-mira nominali rakkomandata ta' 2,8 % tal-PDG. Fuq il-bażi tal-previzjoni tal-ħarifa tal-2013, il-bidla fil-bilanċ strutturali koreġuta għar-reviżjonijiet fit-tkabbir potenzjali u nuqqas mhux mistenni fid-dħul hija ta' 0,5 % tal-PDG, taħt l-isforz rakkomandat ta’ madwar 0,7 % tal-PDG fir-rakkomandazzjoni tal-EDP. Valutazzjoni minn isfel għal fuq turi li l-Pajjiżi l-Baxxi ħadu miżuri addizzjonali ta’ madwar 1 % tal-PDG għall-2014, li huwa f’konformità mal-ammont ta’ miżuri meqjusa neċessarji biex jintlaħqu l-miri strutturali spjegati fir-rakkomandazzjoni tal-EDP. Għas-Slovenja, il-miri tad-defiċit nominali li fl-abbozz tal-pjan baġitarju huma pjanati għal 5,6 % u 6,7 % tal-PDG fl-2013 u l-2014 huma 'l fuq mill-miri tad-defiċit nominali tal-EDP ta’ 4,9 % u 3,3 % tal-PDG, rispettivament. Skont il-previżjoni tal-ħarifa tal-Kummissjoni 2013, il-bidla fil-bilanċ strutturali hija stmata għal -0,1 % u 0,7 % tal-PDG fl-2013 u l-2014 rispettivament. Meta korreġġuta għal nuqqasijiet mhux mistennija fid-dħul u r-reviżjonijiet fil-kalkoli fit-tkabbir potenzjali, it-titjib huwa stmat li jlaħħaq 0,6 % tal-PDG kemm fl-2013 kif ukoll fl-2014, kemxejn inqas mill-isforz strutturali annwali rakkomandat ta' 0,7 % tal-PDG għall-2013, iżda ftit aktar minn 0,5 % tal-PDG rakkomandat għall-2014. Abbażi ta’ valutazzjoni minn isfel għal fuq, id-daqs kumplessiv tal-miżuri ta’ konsolidazzjoni għall-2013 adottati wara r-rakkomandazzjoni tal-EDP ta' Ġunju 2013 huwa ta' ftit aktar minn 1 % tal-PDG f’miżuri addizzjonali ta’ konsolidazzjoni msemmija fir-rakkomandazzjoni tal-EDP ta’ Ġunju 2013. Għall-2014, l-analiżi minn isfel għal fuq ma tilħaqx bi ftit il-miżuri addizzjonali ta’ konsolidazzjoni msemmija fir-Rakkomandazzjoni tal-EDP ta’ Ġunju tal-2013 ta’ 1½% tal-PDG. Skont l-informazzjoni attwali jidher li s-Slovenja ħadet azzjoni effettiva fl-2013 u tidher fit-triq it-tajba li fl-2014 tilħaq it-titjib strutturali rakkomandat, għalkemm bl-ebda marġini. Pjanijiet ġeneralment konformi Għall-Belġju, il-bilanċ nominali pjanat fl-abbozz tal-pjan baġitarju fl-2013 huwa taħt it-3 % tal-valur ta’ referenza tad-defiċit tal-PDG, iżda skont il-previżjoni tal-Kummissjoni huwa kemm kemm ogħla mill-mira ta’ 2,7 % tal-PDG skont l-EDP. L-isforz fiskali attwalment hu stmat li huwa 0,8 % tal-PDG. Madankollu, meta korreġut għar-reviżjoni 'l isfel fit-tkabbir potenzjali minn żmien id-Deċiżjoni tal-Kunsill kif ukoll għal nuqqas fid-dħul meta mqabbel mal-previżjoni li hija sottostanti d-Deċiżjoni tal-Kunsill, it-titjib strutturali aġġustat huwa stmat għal 1% tal-PDG, f'konformità mal-isforz ta’ 1 % tal-PDG meħtieġ mill-Kunsill. Għalhekk il-Belġju jista' jitqies li ħa azzjoni effettiva f’konformità mad-Deċiżjoni tal-Kunsill tal-21 ta’ Ġunju 2013. Jekk il-Belġju jikkoreġi d-defiċit eċċessiv sal-2013, se jkun soġġett għall-fergħa preventiva tal-Patt ta’ Stabbiltà u Tkabbir. Il-Belġju jkun qed jagħmel progress suffiċjenti lejn il-konformità mal-kriterju tad-dejn. Madankollu, fl-2014 hija mistennija devjazzjoni mill-perkors ta’ aġġustament lejn l-OTM, li jekk tirrepeti ruħha s-sena ta’ wara, tista' tiġi vvalutata bħala sinifikanti u tista’ tpoġġi f'riskju l-konformità mar-rekwiżiti tal-fergħa preventiva tal-Patt. Il-Belġju huwa mistenni jikkonforma mal-kriterju tad-dejn fl-2014. Għall-Awstrija, id-defiċit tal-amministrazzjoni pubblika huwa mistenni li jkun taħt il-limitu ta’ 3 % fl-2013 kemm mill-abbozz tal-pjan baġitarju kif ukoll mill-previżjoni tal-Kummissjoni, f'konformità mar-rakkomandazzjoni tal-EDP tal-Kunsill biex tikkoreġi d-defiċit eċċessiv sal-2013. L-inċertezza dwar il-kost tal-għajnuna antiċipata lill-banek jista’ possibbilment jipperikolaw ir-rekwiżit ta’ korrezzjoni tad-defiċit dejjiema. Fil-każ li l-Kunsill iħassar l-EDP fir-rebbiegħa 2014, l-Awstrija tkun tikkonforma mal-perjodu ta’ tranżizzjoni mill-2014 għall-kriterju tad-dejn. Madankollu, l-Awstrija mhijiex tippjana li ssegwi aġġustament strutturali annwali lejn l-OTM b’aktar minn 0,5 % is-sena d-dieħla, u se titfaċċa devjazzjoni sinifikanti f’termini ta’ bidla fil-bilanċ strutturali. Madankollu, l-abbozz tal-pjan baġitarju kien sottomess mill-gvern federali li wasal biex jispiċċa fuq il-bażi tal-ebda bidla politika. Abbażi tal-DBP u l-previżjoni tal-Kummissjoni, is-Slovakkja hija mistennija li ġġib id-defiċit f'konformità mal-limitu ta’ 3 % tal-PDG fl-2013, li hija l-iskadenza stipulata mill-Kunsill għall-korrezzjoni tad-defiċit eċċessiv. l-isforz fiskali annwali medju għall-perjodu 2010-13, aġġustata għal bidliet fit-tkabbir potenzjali u t-tnaqqis fid-dħul meta mqabbel mat-tbassir li jirfed ir-Rakkomandazzjoni tal-EDP li jammonta għal 2 % tal-PGD, li huwa ferm ogħla l-isforz fiskali annwali medju ta’ 1 % tal-PGD irrakkomandat mill-Kunsill. Għall-2014 l-abbozz tal-pjan baġitarju jimmira lejn defiċit nominali ta’ 2,8 % tal-PDG, filwaqt li fuq il-politiki attwali l-Kummissjoni qed tipprojetta li d-defiċit se jkompli jiżdied għal 3,2 % tal-PDG, u dan jissuġġerixxi li korrezzjoni dejjiema tad-defiċit eċċessiv tistax ma tkunx żgurata. Dan jimplika li jista’ jkun hemm bżonn ta’ miżuri addizzjonali biex jiżguraw is-sostenibbiltà tal-korrezzjoni li hija prekundizzjoni għall-abrogazzjoni tal-EDP. Barra minn hekk, fl-2014 is-Slovakkja ma tirrispettax bis-sħiħ ir-rekwiżiti tal-fergħa preventiva tal-PST peress li l-bilanċ strutturali huwa projettat li se jeħżien. Pjanijiet f’riskju ta’ nuqqas ta’ konformità L-Abbozz tal-pjan baġitarju tal-Italja jipprojetta li d-defiċit tal-gvern se jonqos għal 2,5% tal-PDG fl-2014 minn 3% fl-2012 u fl-2013. F’termini strutturali (jiġifieri l-bilanċ aġġustat ċiklikament nett minn miżuri ta’ darba u minn miżuri temporanji, kalkulat mill-ġdid mis-servizzi tal-Kummissjoni fuq il-bażi tal-informazzjoni provduta fl-Abbozz tal-Pjan Baġitarju, bl-użu tal-metodoloġija miftiehma komunament), il-projezzjonijiet tal-gvern jimplikaw titjib kumplessiv ta’ 0,5 punti perċentwali (p.p.) tal-PDG fl-2013 u ta' 0,2 p.p. fl-2014 (wara 2¼ p.p. fl-2012), b’pożizzjoni strutturali li tibqa' f’defiċit fl-2014 (-0,7 % tal-PDG). Fil-Previżjoni tal-Kummissjoni, id-defiċit tal-2014 huwa mistenni li jkun ta' 2,7 % tal-PDG. Dan huwa essenzjalment spjegat b’inqas tkabbir ekonomiku, għalhekk il-bilanċ strutturali huwa konformi mal-bilanċ strutturali rikalkolat fl-abbozz tal-pjan baġitarju. Ir-riskji negattivi huma assoċjati man-nuqqas ta’ implimentazzjoni sħiħa tal-miżuri li diġà huma mnaqqxa fil-leġiżlazzjoni u li l-abbozz tal-pjan baġitarju jiddgħajjef fil-Parlament. Fl-abbozz tal-pjan baġitarju d-dejn gross tal-amministrazzjoni pubblika huwa pprejottat li jilħaq il-quċċata ta’ madwar 133 % tal-PDG fl-2013 u li mbagħad jistabbilizza fl-2014. Fl-2014, l-Italja mhijex tagħmel progress suffiċjenti lejn il-konformità mal-kriterju tad-dejn minħabba aġġustament strutturali insuffiċjenti fil-Previżjoni tal-Kummissjoni (0,1 p.p. tal-PDG kontra ż-0,7 p.p. meħtieġa). L-Italja inkludiet madwar ¼ p.p. ta' infiq mill-PDG fl-abbozz tal-pjan baġitarju, b'rabta mal-intenzjoni tal-gvern li jibbenefika mill-hekk imsejħa “klawsola ta’ investiment”. Madankollu, minħabba li l-Italja ma tkunx konformi mal-kriterju tad-dejn fl-2014, dan iwassal għal nuqqas ta’ eliġibbiltà tal-klawsola ta' investiment. Għalhekk, l-Italja għandha tkompli tagħmel progress suffiċjenti lejn l-OTM fl-2014 ukoll, billi tiżgura aġġustament strutturali meħtieġ. Il-bilanċ strutturali jindika devjazzjoni fl-2014, li jekk tirrepeti ruħha s-sena ta’ wara, tista' tiġi vvalutata bħala sinifikanti u tista’ tpoġġi f'riskju l-konformità mar-rekwiżiti tal-fergħa preventiva tal-PST. Għal-Lussemburgu, skont il-Previżjoni tal-ħarifa tal-Kummissjoni 2013, il-bilanċ tal-amministrazzjoni pubblika, f’termini nominali, hu mistenni jeħżien minn defiċit ta’ 0,6 % fl-2012 għal defiċit ta’ 0,9 % u ta' 1 % tal-PDG fl-2013 u l-2014, rispettivament. F’termini strutturali, is-surplus fil-bilanċ tal-amministrazzjoni pubblika huwa mistenni, kemm mill-abbozz tal-pjan baġitarju u mill-previżjoni tal-Kummissjoni, li jonqos minn 0,8 % fl-2012 għal biss 0,2 % tal-PDG fl-2013, jiġifieri inqas mill-OTM li huwa stipulat f'surplus ta' 0,5 % tal-PDG. Skont is-suppożizzjoni tal-ebda bidla fil-politika, il-bilanċ strutturali huwa projettat li se jkompli jiddevja mill-OTM u anke li jinbidel f’defiċit ta’ 0,4 % tal-PDG fl-2014. Kollox ma’ kollox, il-Lussemburgu huwa mistenni li fl-2013 se jitbiegħed mill-OTM tiegħu u li fl-2014 se jkompli jiddevja minnu. Madankollu, l-abbozz tal-pjan baġitarju kien sottomess mill-gvern li wasal biex jispiċċa fuq il-bażi tal-ebda bidla politika. Għal Malta, fuq il-bażi tal-previżjoni tal-ħarifa tal-Kummissjoni 2013, id-defiċit tal-2013 huwa pprojetat li se jilħaq r-rekwiżit tal-EDP. Fl-istess ħin, skont il-previżjoni tal-ħarifa tal-Kummissjoni 2013, il-bidla fil-bilanċ strutturali aġġustat (0,5 % tal-PDG) se jkun taħt l-isforz strutturali annwali rakkomandat (0,7 % tal-PDG). Għalhekk, filwaqt li Malta tista' titqies li sa issa konformat mar-rakkomandazzjoni tal-Kunsill tal-21 ta’ Ġunju 2013, hemm riskju li l-korrezzjoni tad-defiċit tista' ma tintlaħaqx, minħabba dak li jidher bħala nuqqas ta’ sforz suffiċjenti biex isostniha. Is-sitwazzjoni se jkollha tiġi rivvalutata fl-isfond tad-dejta notifikata fir-rebbiegħa 2014. B’kuntrast, sakemm issir il-valutazzjoni tal-baġit tal-2014, ir-rekwiżiti tal-EDP għall-2014 la huma ssodisfati f’termini nominali u lanqas strutturali peress li l-previżjoni tal-Kummissjoni tad-defiċit tibqa’ ogħla mill-mira tal-EDP ta’ 2,7 % tal-PDG u l-bilanċ strutturali aġġustat (0,3 % tal-PDG) huwa inqas mill-isforz fiskali annwali rakkomandat (0,7 % tal-PDG) fl-2014. Madankollu, id-defiċit projettat għall-2014 (3,4 % tal-PDG minflok it-2,7 % tal-PDG rakkomandat) ma jinkorporax il-miżuri ta’ konsolidament fil-baġit tal-2014, li d-dettalji tagħhom kienu għandhom mhux disponibbli sad-data tal-għeluq. Ta’ min jinnota li, b'valur nominali, il-miżuri inklużi fid-DBP inaqqsu l-previżjoni tad-defiċit b'0.2% tal-PDG. Dan xorta ma jkunx biżżejjed biex tintlaħaq konformità mar-rakkomandazzjoni tal-EDP. Għal Spanja, il-previżjoni tal-ħarifa tal-Kummissjoni tipprevedi defiċit ta’ 5,9 % tal-PDG fl-2014, kemxejn ogħla mill-mira ta' 5,8 % tal-PDG li tinsab fl-abbozz tal-pjan baġitarju sottomess mill-Gvern Spanjol. Madankollu, l-inċertezza madwar ir-riżultati baġitarji fl-2013 u l-2014 għadha għolja ħafna. Abbażi tal-informazzjoni attwali, Spanja tidher li ħadet azzjoni effettiva lejn il-korrezzjoni tad-defiċit eċċessiv fl-2013, iżda hemm riskju li l-abbozz tal-pjan baġitarju għall-2014 mhux se jissodisfa r-rekwiżiti tar-rakkomandazzjoni tal-EDP. L-abbozz tal-pjan baġitarju huwa msejjes fuq suppożizzjonijiet ta’ tkabbir kemxejn favorevoli u hemm xi riskji ta’ implimentazzjoni fir-rigward ta' ċerti tal-miżuri inklużi fil-Pjan. Dan iġib miegħu riskji biex tintlaħaq il-mira ewlenija. Barra minn hekk, l-isforz strutturali pjanata jidher li ma jilħaqx dak li kien meqjus meħtieġ fir-rakkomandazzjoni tal-EDP. Għalhekk, Spanja hija mistiedna tieħu l-miżuri meħtieġa fil-proċess baġitarju nazzjonali biex tiżgura li l-baġit tal-2014 ikun konformi bis-sħiħ mal-Patt ta' Stabbiltà u Tkabbir. Għall-2015 u 2016, l-aġġustament baġitarju ċarament ma jilħaqx ir-rakkomandazzjoni tal-EDP u Spanja għadha trid tispeċifika l-miżuri strutturali għas-snin 2015-16 li huma neċessarji biex tikkoreġi d-defiċit eċċessiv sal-2016. Għall-Finlandja, l-abbozz tal-pjan baġitarju jipprevedi defiċit tal-amministrazzjoni pubblika (2,2 % tal-PDG) ogħla meta mqabbel mal-projezzjonijiet magħmula fil-Programm ta’ Stabbiltà (1,9 %) għall-2013. Għall-2014, l-abbozz tal-pjan baġitarju jipprojetta tnaqqis tad-defiċit tal-amministazzjoni pubblika ta' 1,9 % tal-PDG, kontra defiċit ta’ 2,3 % fil-previżjoni tal-ħarifa tal-Kummissjoni. Dawn id-differenzi huma attribwibbli għal tkabbir inqas iżda wkoll stimi differenti tax-xejriet baġitarji. Skont il-previżjoni tal-Kummissjoni hemm riskju ta’ devjazzjoni sinifikanti mill-OTM jew mill-perkors ta’ aġġustament fl-2014. Peress li d-dejn pubbliku huwa mistenni jogħla għal aktar minn 60 % tal-PDG fl-2014, il-Kummissjoni ħejjiet rapport skont l-Artikolu 126(3) tat-Trattat biex teżamina jekk il-pożizzjoni tad-dejn tiġġustifikax t-tnedija ta’ EDP. [1] Methodological assumptions underlying the 2013 autumn Commission forecast (minn - European economic forecast autumn 2013), page 40. Jinsab onlajn fi http://ec.europa.eu/economy_finance/publications/european_economy/forecasts/index_en.htm [2] Staqqrija għall-Istampa tal-Eurostat N°103/2009. [3] F'konformità mad-deċiżjoni tal-Eurostat tas-27 ta' Jannar 2011 dwar ir-reġistrazzjoni statistika tal-operazzjonijiet imwettqa mill-Faċilità Ewropea ta' Stabbiltà Finanzjarja, li jinsab hawn: http://epp.eurostat.ec.europa.eu/cache/ITY_PUBLIC/2-27012011-AP/EN/2-27012011-AP-EN.PDF. [4] Il-metodoloġija tal-projezzjonijiet stokastiċi tad-dejn pubbliku użati hawn huma ppreżentati fir-Rapport tal-2012 tal-Kummissjoni Ewropea dwar l-Istabbiltà Fiskali, Taqsima 3.3.3. [5] L-Istati Membri taż-żona tal-euro bl-esklużjoni ta' dawk li għaddejjin minn programm ta' aġġustament makroekonomiku (CY, EL, IE u PT). [6] Dan jinvolvi li l-bilanċ strutturali primarju taż-ŻE13 jiġi ssupponut li se jibqa' konstanti fl-aħħar livell previst ta' surplus ta' – 1,8% fl-2014 fix-xenarju tad-DBPs, kontra surplus ta' 1,4% fl- 2015 fix-xenarju tal-KE – tul il-bqija tal-orizzont tal-projezzjoni. [7] Qed issir suppożizzjoni li x-xokkijiet isegwu distribuzzjoni normali konġunta. [8] Fl-2014, il-linja miksura li tirrappreżenta l-previżjonijiet għax-xenarju ċentrali tikkorrispondi, fiż-żewġ fan charts, mal-linja li tindika s-sittin perċentil tad-distribuzzjoni, li jfisser li 40% tal-valuri possibbli kollha tal-proporzjon tad-dejn mal-PDG fl-2014 ikunu ogħla mill-valur previst. [9] Dwar dawn tal-aħħar ara l-aħħar rapporti dwar il-konformità fil-European Economy¬-Occasional Papers, 159 (il-Greċja), 164 (l-Irlanda), 161 (Ċipru), 156 (ir-Rumanija) u 153 (il-Portugal). [10] Il-kodiċi tal-Kondotta tat-Two Pack jinsabhawn: http://ec.europa.eu/economy_finance/economic_governance/sgp/pdf/coc/130701_-_two_pack_coc_final_endorsed.pdf